Səlim Müslümovun Əjdəri, yoxsa ƏJDAHA-sı ?- Səlim Müslümovun “qara kassa”sı Fuad Əlizadəni nə gözləyir ? » Azia.az\nSəlim Müslümovun Əjdəri, yoxsa ƏJDAHA-sı ?- Səlim Müslümovun “qara kassa”sı Fuad Əlizadəni nə gözləyir ?\nDTX Əjdər Olu həbs etdi, bəs Səlim Müslümovun “qara kassa”sı Fuad Əlizadəni nə gözləyir ?\nÖtən yazılarımızın birində qeyd etdiyimiz fikrə yenidən qayıtmaq məcburiyyətindəyik.\nBizim dövlət idarəçiliyində və məhkəmə-hüquq sistemində 2 ziyanlı tendensiya var.\nBirincisi odur ki, nazir müavinləri, idarə rəisləri həbs edilir, nazirə isə söz deyən olmur. Məsələn, mədəniyyət və turizm naziri Əbülfəz Qarayev kefindədir, amma müavinləri həbsxanada.\nNecə ola bilər ki, uzun illər tabeçiliyindəkilər milyonları talasın, amma sənin bundan xəbərin olmasın. Bu heç bir məntiqə sığan məsələ deyil.\nİkinci tendensiya isə odur ki, bu dəfə əksinə olur, 1-ci şəxs, məsələn Əmək və Əhalinin Sosial Müdafiəsi naziri həbsxanadadır, amma onun yaxın ətrafı, müavinləri iş başında. Hətta…\nBəli, Səlim Müslümovun “qara kassası” sayılan, bacısının kürəkəni, nazirlikdə Dövlət Əmək Müfəttişliyi Xidmətinin rəisi olan Fuad Əlizadə öz “şefi”nin həbsindən sonra vəzifəsindən uzaqlaşdırıldı. Və 15 gün sonra Dövlət Gömrük Komitəsinin Maliyyə və Təchizat İdarəsinə rəis təyin olundu.\nBu, axı, necə ola bilər ee..?\nBu adam uzun illər Səlim Müslümovun qara kassası olub, bir çox cinayət əməlləri onun əli ilə törədilib, milyonlar qazanıb. Bu gün Bakıda villaları, mülkləri, obyektləri...\nƏslində nazirlə bərabər o da cinayət məsuliyyətinə cəlb edilməli idi. Amma əvəzində ölkənin ən mühüm qurumlarından biri olan DGK-ya vəzifəyə aparılır. Özü də nə vəzifə..?\nMaliyyə və Təchizat İdarəsinə rəis vəzifəsinə, yəni komitənin “ürəyi, canı, pulu”.\nBax, buna görə də yuxarıda qeyd etdik ki, istintaq, məhkəmə-hüquq sistemi bizdə fəlakətli vəziyyətdədir.\nCənab Prezident İlham Əliyev bir müddət əvvəl əbəs yerə demədi ki, məhkəmə-hüquq sistemində ciddi islahatlara ehtiyac var.\nGörəsən, Səlim Müslümovun cinayət əməllərini araşdıran istintaqçılar görmür ki, cinayətin ucu haralara gedib çıxır, burada cinayətkar şəbəkə var ?\nİki nəfər bir quzu oğurlayanda cinayətkar şəbəkə deyirsiniz, dövlətin milyonlarını talananda cinayətkar şəbəkə sözü yadınıza heç düşmür...\nCənablar, Ulu Öndər deyirdi ki, cinayətkar cəzasız qalanda dövlət sarsılır.\nSizin məqsədiniz dövlətin dayaqlarını sarsıtmaqdır ?\nAxı, bu Fuad Əlizadə filologiya fakültəsini bitirib, peşəsi ədəbiyyat müəllimidir. Bu adam necə Dövlət Əmək Müfəttişliyi Xidmətinin rəisi, indi isə Dövlət Gömrük Komitəsinin Maliyyə və Təchizat İdarəsinin rəisi ola bilər?\nƏdəbiyyat müəllimi və maliyyə, təchizat, yox bir kosmonavt...\nSöhbət ədəbiyyatdan düşmüşkən, Səlim Müslümovun bir böyük kadrı da ədəbiyyat adamı, şair-qəzəlxandır.\nYəqin ki, söhbətin kimdən getdiyi bəlli oldu. Söhbət uzun illər Səlim Müslümovun “baş vəziri, məsləhətçisi” olan, nazirliyin Aparat rəhbəri Əjdər Ol-dan ( Cəbiyev) gedir.\nYenə ortaya sual çıxır: şair hara, nazirliyin Aparat rəhbəri hara ?\nRəhmətlik şair Şəhriyar ona görə deyirdi ki, Bizdən öndə gedir avropalılar, İşi iş bilənə tapşırır onlar...\nŞair getsin şeirini, qəzəlini yazsın.\nAmma Əjdər Ol, kaş olmayaydı.\nBəli, şeirlərində guya yetim-yesir üçün göz yaşı axıdan dövrümüzün şairi Əjdər Ol Səlim Müslümovun nazirliyində şəhid ailələrinin, əlillərin, ahılların, yoxsulların, yetim-yesirin pullarını basıb yeyirmiş.\nTəsəvvür edirsiniz, bu şair Azərbaycan Respublikası Dövlət Sosial Müdafiə Fondunda Kadr və Hüquq Departamentinin direktoru olub.\nİndi özünüz düşünün, şair hara, Hüquq Departamentinin direktoru hara ?\nBu şair Əjdər Ol illər uzunu şəhid ailələri, əlillər üçün evlərin tikintisindən, avtomobillərin paylanmasından yüz minlər qazanıb.\nBu adam nazirlikdə təyinatlar, işə götürmək, yeyinti və rüşvət şəbəkəsini idarə edirdi. 150 min manatdan 300 min manata qədər bir neçə adamdan pul alaraq birini TSEK rəhbəri, birini baş həkim, birini komissiya sədri, pensiya təyinatı üzrə şöbə müdiri və digər vəzifələrlə təyin etdirirdi. Hamısı da Səlim Müslümovun əli ilə\nSəlim Müslümov nazir vəzifəsini tərk edən kimi yeni nazir Sahil Babayev Aparat Rəhbəri Əjdər Olu vəzifəsindən uzaqlaşdırdı. Amma ...\nAmması odur ki, bu dəfə Yazıçılar Birliyinin sədri Anar müəllim şairə “krışalıq” elədi və onu ən “yağlı vəzifəyə”, Azərbaycan Ədəbiyyat Fonduna direktor təyin etdi.\nBəli, bu cinayətkar şəbəkə hər yerdə hətta ədəbiyyatda da kök salıb.\nAmma bu dəfə yazının girişində qeyd etdiyimiz tendensiya pozuldu və DTX sabiq nazirin “vəzir”i Əjdər Olu həbs etdi. Və ona qarşı CM-nin 179-cu (mənimsəmə və ya israfetmə) maddəsilə ittiham irəli sürülüb.\nDeyəsən, yavaş-yavaş Səlim Müslümovun cinayətkar şəbəkəsi üzə çıxır.\nYəqin ki, növbə Fuad Əlizadənindir.\nƏmək və Əhalinin Sosial Müdafiəsi Nazirliyinin keçmiş Aparat rəhbəri, yazıç ...\nƏjdər Ol da həbs oluna bilər - Keçmiş nazirin ətrafı istintaq\nSəlim Müslümov həbs edildi – SON DƏQİQƏ\nDTX-dən növbəti xüsusi ƏMƏLİYYAT:Sabiq Sosial müdafiə naziri Səlim Müslümov ...


16 uşaq anası ailəsindən danışdı » Qadin.Net ~ İlk milli qadın portalı... Azərbaycan xanımlarına...\n16 uşaq anası ailəsindən danışdı\nABŞ-ın Florida ştatındakı Nors Palm Biç şəhərində yaşayan 44 yaşlı Lyett Rebek belə deyir.\nQadin.Net Milli.Az-a istinadən bildirir ki, Lyett əri, 44 yaşlı Devidlə birlikdə 16 övlad böyüdür. Bu uşaqların 12-ni Lyett dünyaya gətirib. 4 uşağı isə Lyettlə Devid övladlığa götürüblər.\nBirja brokeri, özünün investisiya şirkəti olan Devid Rebeklə xanımının ən böyük övladlarının 21, ən kiçiyinin isə 2 yaşı var.\nLyettin dediyinə görə, 21 yaşlı qızı Dali Keyi dünyaya gətirəndə 21 yaşı vardı. İndisə evin sonbeşiyi Voq 2 yaşındadır.\nDali Keylə Voqdan savayı, ailədə 20 yaşlı Rili, 19 yaşlı Bliss, 17 yaşlı Kemper, 15 yaşlı Qloriya, 13 yaşlı Triniti, 11 yaşlı Lirberti, 8 yaşlı Sojone, 6 yaşlı Viktori, 4 yaşlı Veriti adlı bacılar və 12 yaşlı Korson, 10 yaşlı Cadson, 10 yaşlı Şeperd, 8 yaşlı Rensom və 5 yaşlı Ston adlı qardaşlar var."12 uşağı təbii yolla, qeysəriyyə kəsimi əməliyyatı olmadan dünyaya gətirdim. 4 uşağı da övladlığa götürmüşük. Asan deyil. Övladlarımı 88 ayrı-ayrı idman seksiyasına aparırıq. Mikroavtobusla hərəkət edirik", - Liyett gülərək söyləyib.\nOnun dediyinə görə, gənclik illərində 16 uşaq anası olacağını desəydilər, dəhşətə gələrdi. İndisə o, özünü dünyanın ən bəxtəvər insanlarından biri hesab edir.\nAilədə həftədə, sadəcə, ərzağa 650 dollar xərclənir.\n"Uşaqlarım yumurtanı çox sevirlər. Ailəmiz həftədə ən azı 100 yumurta yeyir", - Liyett söyləyib.\nBasima xeyir aaa camaat iksini saxlaya bilmir bu 16 sini nece boyudur hele 12sini ozu dogub vay vay riske bax\nay masallah qehreman ana\n11 aprel 2018 16:23


“Azərbaycan mənim böyük sevdam, böyük həsrətimdir” » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n26 Noyabr 2012, 11:37 2596\nİllərin o tərəfində, uşaqlığımın bir qış gecəsindən bu günə uzanan bir xatirə var yaddaşımda. Soyuq qış gecələrindən birində, isti odun sobasının yanaqlarını qızartdığı kiçik bir qız, çox sevdiyi atasına yaslanmış, televizora baxırdı. Gözəl bir proqram yayımlanırdı və Atası birdən ona: “Aid olduğun millətin musiqisi budur, qızım. Sən türksən, bu adamın oxuduğu da türküdür” dedi. O an olan oldu. Efirdəki o adam sanki atasının sözlərini duydu: “Mənim köküm Azərbaycandadır, nənəmin bir “qadanalım” deməsi vardı və mən indi o kəlməyə yazdığım türkünü oxuyacam” dedi. O kiçik qızın dünyası da, sevdası da o türküylə başladı. Və o qız TÜRKÜ tanıdı!...\nİstanbuldayam. Bir neçə dəqiqə sonra həyatımın ən gözəl müsahibəsindən birini edəcəm. Amma necə? Mən bu adamla necə görüşəcəm ki? Ona o kənd evindəki o uşağın sevdasını necə izah edəcəm? Axı müsahibim Fateh Kısaparmaqdır. Mənə türkünü tanıdan adam...\n- Bu mənim həyatımın ən özəl anıdır, deyəsən... Fateh bəy, siz mənə türkü anladan, türkünü tanıdan bir adamsınız və mən sizə təşəkkür etməyə gəlmişəm...\n- İkinci vətənim Azərbaycandan qalxıb gəldiyin üçün, eyni zamanda bizə könlündə, dünyanda yer verdiyin üçün təşəkkür edirəm, Nigar. Xoş gəldin!\n- Minnətdaram. Sizə belə bir sual ünvanlasam, desəm ki, mən sizə heyranam, mən sizi sevirəm, bunu necə mənalandırarsınız?\n- Mən də deyərəm ki, bizdə heyranlıq yox, bizdə arkadaşlıq var, bizdə dostluq var. Mən mahnılarımı dörd divarın arasında yaradıram. Bu dörd divarın çölündəkiləri heyranlarım deyil, dostlarım bilirəm. Disklərimi satın alanlara, ya da konsertlərimə gələn tamaşaçılara əsla müştəri gözü ilə baxmıram. Dinləyicilərimi dostlarım bilirəm özümə. Türkiyədə bir məsəl var: “Rüzgar əkən fırtına biçər”. Mən sevgi əkib, sevgilər biçirəm. Mən bir təqdim edib, min alıram. Əgər Tanrının dünyada ikinci bir adı, ləqəbi olsaydı, məncə, bu, məhz SEVGİ olardı.\n- Mənə bir az Türk olmağın necə bir hiss olduğundan bəhs edərsinizmi?\n- Türk olmasaydı dünya mədəniyyəti olmazdı! Asiya yaylalarında yazılı abidələr buraxan – astronomiya ilə, riyaziyyatla, fizika-kimya ilə, sənətlə ucalmış bir millətdir Türk milləti. Biz dünya mədəniyyətinin bugünkü səviyyəyə gəlməyində böyük təsiri və payı olan bir millətik. Coğrafi dağılımımızın arxasında əsla və əsla zorbalıq və məcburiyyət yoxdur. Bu gün Qərb tarixçiləri tərəfindən iddia edilən, iddiadan ötə iftira olan ehtimallar tarixi həqiqətləri əks etdirmir. Türklər getdikləri yerə haqq-ədalət götürmüşlər. Xoşgörü, ədalət və sənət götürən bir millət də mədəni bir millətdir. Ona görə də mən Türk millətini dünyanın bugünkü mədəniyyət səviyyəsində çox böyük təsiri və qatqısı bulunan mədəni və humanist bir millət olaraq xarakterizə edirəm. Nədən məhz humanist? Bizim mədəniyyətimizdə insanlar arasında fərq qoymaq olmayıb, həmişə dili, dini, məzhəbi, irqi, etnik olub olmamağı, sosial və ekonomik mənsubiyyəti nə olur-olsun ayrı-seçkilik etməmişik, hamısına bir gözlə baxmışıq. Hətta belə bir məsəlimiz də var: “Yetmiş iki milləti bir görmək”. Asiyadan, Qazaxıstandan gələn Əhməd Yəsəvi rüzgarı Türkiyədə Hacı Bektaşı Vəliylə və Yunus Əmrəylə bir böyük sevgi çağlayanına dönüşmüşdür. Bu çağlayan burdan axmış, Balkanları yuyub-təmizləmiş, burdan axmış, Qara Dənizin Quzeyinə qədər təmizlik və mədəniyyət götürmüşdür. Balkanlarda, Orta Doğuda, Quzey Afrikada bir xoşgörü və sənət mədəniyyəti yaratmışıq. Mən bunu çox önəmli hesab edirəm. Bu kültür və sənət köklü mədəniyyətin bir başqa cəbhəsində İbn Sinalar, Fərabilər, əli Quşçular var.\nDünyanın ilk və bugünkünə ən yaxın xəritəsini çəkən bir Türkdür, osmanlıdır. Bağlamanın təkamül müddəti belə başlı-başlına bir mədəniyyət hadisəsidir. Ən az 3 min illik bir alətdir, bağlama. Bugunkü deyimlərə görə onun əsli böyük baş heyvanın sümüklərindən icad edilmiş qopuzdur. Telləri at quyruğunun qıllarındandır. Amma bununla yetinməyən ozanlar, bağlamanın gövdəsində, telində fərqli dəyişikliklər edib, inkişaf etdirmişlər. Bağlama yeri gəlmiş Qazaxıstanda “dombıra”, Özbəkistanda “dütar” olmuş, yeri gəlmiş Anadoluda “saz”, Azərbaycanda “tar” olmuşdur. Biz bu mənada eyni ağacın budaqlarıyıq və təkcə bağlama belə bunu təkbaşına isbat edir. Yəni eyni kökdən bəslənən, kökləri tarixin dərinliklərində yer alan amma budaqları gələcəyə və dünya coğrafiyasının fərqli bölgələrinə gedib çıxan, bir kültürəl oluşumdan, bir böyük mədəniyyətdən bəhs edirik. Musiqisiylə, rəsm sənətiylə, yazılı abidələriylə, astronomiyasıyla, kimyasıyla, fizikasıyla. Buyurun, bu da sizə Türkün izahı.\n- Fatih bəy, ozanlar əl öpməzmiş...\n-...bəli, rəhmətlik cümhur başkanımız Əbülfəz Elçibəy Türkiyədə, Ankarada müalicə olunduğu xəstəxanada bizimlə görüşmək istədiyini bildirmişdi. Köməkçisi Əli bəy vasitəsilə əlaqə saxladıq. O vaxt xəstəxananın baş həkimi olan, indi Qazi universitetinin müəllimi pr.dr Nüsrət Akyürək bəy, pr.dr Xədicə xanım və TRT-dən Kürşat Özkök bəy bizi Anakarada qarşıladır və biz də Mehmet Güngör (F.Kısaparmağın prodüsseri. N.İ) bəylə birlikdə Ankaraya getdik, müalicə olunduğu xəstəxana otağında onu ziyarət etdik.\n- Onun bir Sakarya okuması vardı ki...\n-...(ağlayır). Allah rəhmət eləsin! Böyük insanlar unudulduqları gün ölürlər. Elçibəy unudulmadığı və unutdurulmayacağı üçün ona ölmüş deyəməyiz. O fikirləri və idealları ilə hər zaman yaşayacaq, yaşamağa da davam edəcək!\n- Sizin söylədiyiniz türkülərdə bir məqam var. “Mənim babam mərd adamdı” mahnınızı dinlərkən atamın doğrudan da mərd adam olduğunu düşünürəm. Bəli, mənim babam mərd adamdır. Sanki bunu mən deyirəm. Bu, necə olur? İllərlə eyni sevgiylə, eyni şövqlə və eyni həyəcanla insanların könlünə xitab etmək necə bir duyğudur? Bu, necə bir fədakarlıqdır?\n- Bilmirəm ki. Amma bir həqiqəti bilirəm-siz məni tanımadan öncə mən sizləri tanıyırdım. Siz Fatih Kısaparmağı tanımadan öncə Fatih sizi tanıyırdı. Azərbaycanı, Özbəkistanı, Qırğızıstanı, Türkiyəni tanıyırdı, Anadolunu bilirdi. Mən sizlərdən bəsləndim, dönüb-dolaşıb sizə səsləndim. Mənim türkülərimdə xoşunuza gələn bir məqam varsa, o, əslində sizə aiddir. Bir də, SEVGi çox sehrli bir kəlmədir, çox güclü bir enerjidir. Baxışlardan sirayət edər, sözlərdən sirayət edər. İnsanlar bir-birinə enerji ötürür və burdan sevgi yaranır. Yoxdan var etmək Allaha məxsusdur. Heç bir sənətçi yoxdan var etmir. Baxmaq ayrıdır, görmək ayrı. Allah bəlkə də bəzi insanlara hər kəsin baxdığını görməyi lütf etmiş. Gördüyünüz zaman gördüyünüzü gözəl, ədəbi ifadələrlə əks etdirdiyiniz zaman ona hər gün baxanlar da görməyə başlar. Əslində o orda vardı. Amma biri gəldi bu nə dedi, cavab verdiniz, ağac. O da dedi ki, xeyr, o ağac deyil, o, hər ilk baharda yarpağını töküb, hər baharda yenidən yaşıllanır. O, əslində, Tanrının heykəlidir, dedi birisi. Siz ondan sonra ona Tanrının heykəli gözüylə baxmağa çalışırsınız. Baxın, sənətçinin missiyası budur. Xatırlatmaqdır. Baxdığını gördürməyə çalışmaqdır. Onun üçün əslində heç kimsə özünə çox böyük havalar verməməlidir.\nHeç kim heç kimdən üstün deyil. Sənətçinin gördüyü iş sadəcə və sadəcə tutub silkələmək, görülməsini təmin etməkdir. Mən elədim deyə bilməz heç kim. Bu günəcən 300-ə qədər bəstələrim oldu, iki kitab nəşr etdirdim, saysız-hesabsız məqalələrim var, yüzlərcə xalq konserti verdim, şeirlər yazdım. Bunları mən etmədim amma. Bütün səmimiyyətimlə deyirəm, vallah bunları mən etmədim. Sizə ədəbi estetik anlayışı lütf edilmiş, başqa birinə başqa bir sahə. Mən etdim deyirəmsə, bunları mənə etdirənə nankorluq etmiş olaram. Mən elədim demə haqqına heç kim sahib deyil. Hətta mən kəlməsini belə istifadə etməməliyik.\n- Necə bir sevdadır türkü sevdası? Sizi eyni zamanda Türkü baba çağırırlar...\n- Türkü sevən türkü söylər. Mən uşaqlarımın atasıyam, həddimi bilən bir adamam. Türkülər ən az üç minillik bir gələnəyin məhsullarıdır, bu bir bayraq yarışıdır. Dünən ustadlarımızda idi, bu gün biz daşıyırıq. Sabah da biz əmanət edəcəyik. Beləcə bu bayraq yerə enmədən nəsildən-nəslə keçəcək. Hər kəsin bu millətin kültüründə əməyi və haqqı var. Hər kəs öz yaşamı boyunca bu divara bir kərpic qoymağın mübarizəsini aparır amma o divar heç kimin deyil. Biz də daş qoyuruq. O divar illərdir yaranır, illərlə də davam edəcək.\n- Türk Birliyi, Turan sevdası yolunda Fatih Kısaparmağın yeri hardadır?\n- Bilirsinizmi, mən millətimi çox sevən adamam. Amma dünyaya daha geniş pəncərədən baxmağın tərəfdarıyam. Nigar xanım, gəlin belə bir şey düşünək. Sizinlə dünyaya burdan, İstanbuldan deyil, dünyadan 700 km uzaqdan, bir fəza gəmisinin pəncərəsindən baxaq. Nə görəcəyik bilirsinizmi, çox kiçik bir ulduz, sərhədləri olmayan, fərqlərini bir-birindən ayırd edəməyəcəyimiz insanların olduğu mavi bir planet. O insanların hamısını Tanrı yaradıb. Ordan baxdığınızda ayrımların deyil, əslində, planetin insan birliyinə ehtiyacı olduğunu görərsiniz. Planetimizə humanizm lazımdır. Dünya humanizminə, dünya ədəbiyyatına və fəlsəfəsinə ən çox qatqı verən humanistlər də bizim millətimizdən çıxmışdır.\nHz. Mövlana, Yunus Əmrə, Ə.Yəsəvi, Hacı Bektaşi Vəli və b. Bu isimlər bu gün dünyanın yenidən kəşf etdiyi böyük humanistlərdir. Bizim köklərimiz bu millətə aiddir. Türk mədəniyyətindən bəslənən bir çinar düşünün, amma budaqları dörd tərəfinə uzanmışdır. Osmanlı bunu çox gözəl dəyərləndirmişdi, heç bir etnik, din-dil, məzhəb fərqliliyinə imkan vermədən hər kəsi eyni sərhədlər içərisində əritmişdi. Osmanlı bir Türk birliyi qurmuş və onun içərisində bir başqa imperial sistem qurmuşdur. Mən bu cür humanizmlə sığortalanmış insan birliyinin içərisindəki Türk birliyinə hə deyirəm. Eyni dəyərlərə, eyni mədəniyyətə sahib, sazı-sözü, ən önəmlisi dili bir olan insanların birliyi istənsə də əngəllənəməz. Dünya kiçildi, sərhədlər qalxdı, zorba dövlətlərin diktaturaları yıxıldı, Berlində utanc divarı yıxıldı. Qərbi və Şərqi Almaniya artıq tək dövlətdir. O boyda Sovetlər Birliyi çökdürüldü. Bu gün Sovetlər Birliyindəki hər bir millət artıq ayrıca bir dövlətdir. Mən fəlsəfədə bir olmaqdan yanayam. İqtisadi əməkdaşlıqdan, ortaq əlaqələri çoxaltmaqdan yanayam. Ortaq əməkdaşlıqlarımız bizim ortaq faydalarımızdır. Amma bunları edərkən dünyadakı bütün insanların əslində eyni gəmidə olduğunu da unutmamalıyıq. Hamımız bu sonsuz təbiət içində eyni gəminin sakinləriyik. İnsan oğlu texnologiya inkişaf etdikcə savaşlara yol açan hər cür ayrıntının əslində nə qədər anlamsız və boş olduğunun fərqinə varacaqdır. Tanrının da bizdən istədiyi budur. Mənim bu mövzuda bir şeirim var:\n- Mən öz millətimi o qədər sevirəm ki, elə bilirəm bir ingilis bizim sazı anlamaz. Heç konsertlərinizdə belə bir şeyə şahid oldunuzmu?\n- Vallah, mən heç şahid olmadım, çünki çox sevdilər. Avropada ən az otuz konsertim oldu. Türkiyə xaricində, konsert məqsədilə getdiyim yerlər-Amerika, İngiltərə, Hollandiya, Danimarka, Belçika, Almaniya, Rusiya, Avstraliya, Venesuela və s...\n- Oranın o soyuq insanları sazı, sizi anladılarmı?\n- Ən azından tanıdılar. Amerikada, Avstraliyada verdiyim konsertlərdə zəncilər də gəlmişdilər. Adam həyatında ilk dəfə bağlama görüb, başa salmağa çalışıram, ən sonunda deyir ki, türk gitarı. Hə, deyirəm, sən deyəndir.\n- Mən sazı sevirəm. Uşaqlıqda hey qovğasını etdim, məni saz məktəbinə yazdırın amma olmadı...\n- Uşaqlıq-uşaqlıq deyib durma, sən zatən uşaqsın...))\n- Deyəsən elədir. Fatih bəy, bir də igidlərə yazılan türkülər var...\n- Fərqli tərzlər var qoçaqlamalar, igidləmələr. Bu, tarixdən bəri gəlib. Məs: “Əstərqon qalası” deyə bir türkümüz var. Qoçaqlamalar igidlik duyğularımızı qamçılar. Duyğusal əsərlər ürəyimizi titrədər. Musiqi əslində bir müalicə metodudur. Bizim ruhsal təkamülümüzü sürətləndirən bir vasitədir. İnsan ruhu nə qədər həssasdırsa o qədər təsirlənir. Biri musiqini dinlər bu qulağından alıb o biri qulağından verər, o biri dinlər gözlərindən yaşlar süzülər. Əlbəttə ki, olqun, kamil insanlar musiqidən daha çox təsirlənirlər. Ruhumuzun ehtiyaclarını sürətləndirən vasitələr də musiqi və ədəbiyyatdır ki, bunlar da əkiz qardaşdır. Şeirlə bəstə ətlə dırnaq olmalıdır, can ilə tən, aşiq ilə məşuq olmalıdılar. Bu halda əsərlər klassikləşir. Gələcəyə qalır.\n- Bizdə bir şair deyir ki,\n...dilimin ucunda bir söz var,\nQaracaoğlan deyir ki:\n...Bacaya qoyublar dəmir qəfəsi,\n- Öz içindəki məni. Amma bilirəm ki, bu içimdəki MƏN əslində, sizin içinizdəki MƏNdən fərqli deyil. Sizi görə bilirəmsə, onu da görürəm. Bizdə bir söz var: “Görünən köyə bələdçi gərək deyil”.\n- Mənə bir az sizdəki Azərbaycandan bəhs edərsinizmi?\n- Azərbaycan mənim böyük sevdam, böyük həsrətimdir. Köklərim ordadır. Mən Azərbaycan bayrağının döş nişanını daşıyan adamam. Ordakı bütün qardaşlarımı çox sevirəm. Onlar nə qədər mənsə mən də bir o qədər onlardanam. Ətlə dırnaq kimi. Azərbaycan musiqisini sevirəm! Müstəqillikdən üzübəri orda baş verən inkişafı qürurla seyr edirəm! Daha da gözəl günləri görməsini istəyirəm. Azərbaycan bir Günəş kimi dünyanı aydınladacaq. Mən buna görmüş qədər inanıram! Olacaq! Allahın təqdiri də, tarixin axışı da budur. Gözəl günlər görəcəyik.\n- Azərbaycana diləkləriniz. Orda sizi çox sevən insanlar var. Düşünün ki, mən onların sevgilərini toplayıb sizə gətirmişəm...\n- (Fatih Kısabarmaq bu arada bizim Azərbaycan şivəsi ilə şirincə gülümsəyir) Mən də almışam, ürəyimə qoymuşam. Azərbaycanda eləcə də Güney Azərbaycanda yaşayan bütün qardaşlarıma İstanbuldan sevgilərimi, sayqılarımı, salamlarımı götürün, lütfən. Dediyim kimi tarixin axışı və Allahın təqdiri bizdən yanadır. O şərəfli üçrəngli bayraq Türk bayrağı olaraq sonsuza qədər nazlı-nazlı dalğalanacaq, inşallah. Azərbaycanlı qardaşlarımızın üstünə oynanan beynəlxalq, millətlərarası bir çox oyun var. İnşallah onların fərqinə vararlar. Qərbin dərdi Azərbaycanın sərvətidir. Baxın, bu gün Amerikada təbii fəlakətlər olur. Bir iddiaya görə 2070-ci ildə Quzey Amerikada insanların yaşaya bilməyəcəyi bir iqlim şərait olacaq. Elm adamları söyləyir bunu. Dünyanın ən gözəl yeraltı sərvətlərinə və iqlim şərtlərinə sahib bir bölgədə yaşayırıq. Bunun fərqində olmalıyıq. Ağıllı olaq, bir olaq, bərabər olaq və türkülərimizi zənginlik və azadlıq içində söyləməyə davam edək.\nMüsahibəm beləcə yekunlaşır. Fateh bəy mənim simamda bütün azərbaycanlıları bağrına basır, mən də ona hər kəsin sevgisini əlini öpməklə çatdırıram. “Ozanlar əl öpməzmiş, ozanların əli öpülərmiş...”


2021, 22 İyun, çərşənbə axşamı, Bakı vaxtı 02:33\nQəzzə 16 may zərbələrindən sonra\nFələstinli həkimlərin mayın 16-da bildirməsinə görə, indiyədək öldürülmüş 197 fələstinlinin 55-i uşaqlar, 33-ü qadınlardır. Onlar 1230 fələstinlinin yaralandığımı bildirib\nİsrail ordusu mayın 17-də səhər saatlarında Qəzzə zolağına ağır raket zərbələrinin silahlıların 15 kilometrlik tunellərini, həmçinin Həmasın komandirləri olduğu bildirilən 9 nəfərin evini dağıtdığını bildirir.\nQəzzə şəhərində üçmərtəbəli binaya böyük ziyan dəyib. Sakinlərin deməsinə görə, İsrail ordusu zərbədən 10 dəqiqə qabaq onlara xəbərdarlıq edib və ev boşaldılıb.\nSon hücumların səbəb olduğu itkilərlə bağlı dəqiq məlumat yoxdur.\nOrdu bu əməliyyatda 35 “terror hədəfi”nin, “Metro” adlandırılan sistemə daxil, silahlıların raket zərbələrindən gizləndiyi tunellərin vurulduğunu bildirir.\nMəlumatda o da deyilir ki, ötən gecə silahlılar İsrailin şəhərlərinə 60-dək raket atıblar Daha öncəki gecələr bu say 120, 200 raket atıldığı deyilir.\nİsrail Qəzzə şəhərinə raket zərbələri endirib\nMayın 17-nə keçən gecə İsrail hərbi təyyarələri Qəzzə şəhərinin bir neçə yerinə ağır raket zərbələri endirib. İsrail Müdafiə Qüvvələrinin qısa məlumatına görə, “qırıcılar Qəzzə zolağındakı terror hədəflərini vurur”.\nZərbələr elektrik təchizatının kəsilməsinə səbəb olub, yüzlərlə binaya ziyan dəyib.\nBir gün öncə isə İsrail sərhəd anklavında 90-dan çox hədəfi vurduğunu bildirib. Raket zərbələrindən biri 8-i uşaq və ikisi həkim olmaqla 42 fələstinlinin həyatına son qoyub. Qəzzədə xilasedicilər dağıdılmış binaların dağıntılarını təmizlədikcə ümumi ölü sayı 197 nəfərə qalxıb.\n17 may zərbələrindən itki sayı hələlik, açıqlanmayıb.\nZorakılığı bitirməyə çağırırlar\nİsrailin Baş naziri Bencamin Netanyahu deyib ki, zərbələr “tam gücüylə” davam edəcək və “zaman alacaq”. Onun sözlərinə görə, İsrail Həmas silahlı qruplaşmasının “ağır bədəl ödəməsini istəyir”.\nABŞ Prezidenti Co Bayden isə bildirib ki, administrasiyası davamlı sakitliyə nail olmaqdan ötrü fələstinlilər və israillilərlə işləyir. Baş katib Entoni Blinken mayın 16-da Qətər, Misir, Səudiyyə ərəbistanının xarici işlər nazirlər ilə telefon söhbətində zorakılığı müzakirə edib.\nRusiya Xarici işlər nazirinin müavini Sergey Verşinin mayın 16-da zorakılığı dərhal bitirməyə və Fələstin-İsrail sülh dialoqunu bərpa etməyə çağırıb.\nBir qrup ABŞ konqresmeni də zorakılığı dayandırmağa səsləyib. Mayın 16-da Senatın 26 demokrat üzvü İsrail ordusunu və Həmasə atəşkəs əldə etməyə çağırıb.\nFələstinli həkimlərin mayın 16-da bildirməsinə görə, indiyədək öldürülmüş 197 fələstinlinin 55-i uşaqlar, 33-ü qadınlardır. Onlar 1230 fələstinlinin yaralandığımı bildirib.\nİsrail tərəfdə isə biri 5 yaşlı oğlan və biri əsgər olmaqla 10 nəfər öldürülüb.\nMayın 16-də İsrail zərbələrindən Həmas liderinin Qəzzə zolağındakı evi və iki başqa bina dağılaraq 42 nəfərin həyatına son qoyub.\nİsrail ordusu Həmasın siyasi qanadının lideri Yəhya Sinvar və onun qardaşı, qruplaşmanın logistika rəhbəri Məhəmməd Sinvarın evlərinin hədəfə alındığını desə də, rəsmilərin öldürülməsi haqda informasiya yoxdur.\nZorakılığı bitirməyi hədəfləyən diplomatik cəhdlər hələlik, fayda verməyib. ABŞ-ın elçisi Heydi Amr mayın 16-da İsrail liderləri ilə görüşüb, Fələstin rəsmiləri ilə də görüş planlaşdırılır. Dövlət Departamenti məqsədin “davamlı sakitliyə” nail olmaq olduğunu bildirir.


Bakıda sərxoş youtuber qadın avtomobili qaçırdı – FOTO -\nHadisə “Qurtuluş- 93” yaşayış kompleksinin həyətyanı sahəsində baş verib.\nBelə ki, Rzayeva Azadə Bəhrəm qızı tanışına məxsus 90-SP-998 dövlət nömrə nişanlı “KİA” markalı avtomobili binanın həyətindən qaçıraraq yüksək sürətlə məhəllədaxili yolla hərəkət edib. Bu zaman o, qəfil dönmə əməliyyatı edərkən nəqliyyat vasitəsi Süleyman İsayeva məxsus “Opel”ə çırpılıb.\nNecə edək ki, üşüməyək? – MÜTƏXƏSSİS RƏYİ


Ana bətnində uşağın tərbiyəsi - Narınc Psixologiya Mərkəzi\nÜmumiyyətlə ilk anda qəribə gələn bu anlamı gəlin sizə sadələşdirək. İstəyərdim söhbətimizə Məhəmməd Peyğəmbərin hədislərindən biriylə başlayım. Hədisi-Qüdsidə qeyd olunub: “Bir gün ailə 40 günlük uşağı S.Ə.S. Məhəmməd Peyğəmbərin yanına gətirib onun vətənə, xalqa, ailəsinə xeyirli övlad olması üçün tərbiyəsi ilə bağlı məsləhət almaq istəyirlər. Peyğəmbərimiz isə “aparın bu uşağı artıq onun üçün gecdi” demişdi. Çox vaxt biz bu hekayəni eşidəndə düşünürük ki, uşağı ilk doğulduğu andan etibarən tərbiyə etməliyik. Əslində dövrünün filosofu olan M.P burda hətdə uşağın ana bətnində olan tərbiyəsin nəzərdə tutmuşdu. Hətda dində də Allah Uşağa ana bətnində 2ay yarımında ruh verir. Tibbi olaraq artıq uşağın 3 ayında əsas struktur orqanları tam yaranır. Deməli artıq uşağı tərbiyə eləmək vaxtı başlayır. Düşünün doğulanda belə dilsiz-ağızsız körpəyə nəsə öyrətmək çətin olur. Dili olmasa belə öz münasibətin ən azı ağlamaqla göstərir. Amma ana bətnində isə tam rahat və ən uğurlu tərbiyə etmək mümkündür. Körpə tam sizin istədiklərinizi qəbul edir və bu cür inkişaf edir.\nPrevƏVVƏLKİ MƏQALƏHamilə qadınların və anaların hüquqları


Elmar Məmmədyarov Çinin yeni səfirini qəbul etdi – FOTO – Yenicag.Az\nAna Səhifə Siyasət Elmar Məmmədyarov Çinin yeni səfirini qəbul etdi – FOTO\nYeni Çağ Media Qrupu – İyul 19, 2019 - 23:50\nNazirlikdən Yenicag.az-a verilən məlumata görə, nazir Elmar Məmmədyarov xanım Quo Mini Azərbaycana səfir təyin olunması münasibətilə təbrik etdi və ona gələcək fəaliyyətində uğurlar arzulayıb. Nazir Çinin hər zaman, o cümlədən beynəlxalq təşkilatlar çərçivəsində, xüsusilə BMT Təhlükəsizlik Şurasının daimi üzvü kimi Azərbaycanın suverenliyi, ərazi bütövlüyü və beynəlxalq tanınmış sərhədlərinin toxunulmazlığına verdiyi dəstəyin yüksək qiymətləndirildiyini diqqətə çatdırıb. Həmçinin Nazir Elmar Məmmədyarov ikitərəfli əlaqələrin uğurla inkişaf etdiyini qeyd etdi və son zamanlar baş tutan qarşılıqlı səfər mübadiləsinin münasibətlərin daha da dərinləşməsinə təkan verdiyini bildirib.\nSəfir Quo Min Azərbaycan Respublikasının Prezidenti Zati-aliləri cənab İlham Əliyevin Çin Xalq Respublikasına sonuncu işgüzar səfərinə və bu səfər çərçivəsində baş tutmuş Çin Xalq Respublikasının Sədri Zati-aliləri cənab Si Cinpin ilə görüşü, eləcə də Çin Xalq Respublikasının Xarici İşlər naziri Van İnin Bakıya ilk rəsmi səfəri də daxil olmaqla tərəflər arasında son zamanlar həyata keçirilən yüksək səviyyəli qarşılıqlı təmasların ikitərəfli münasibətlərin daha da genişləndirilməsinə töhfə verdiyini vurğulayıb. İki ölkə arasında əlaqələrin daha da inkişaf etdirilməsi üçün səylərini əsirgəməyəcəyini qeyd edən səfir Quo Min, qarşılıqlı etimad əsasında ölkələrimiz arasında davamlı surətdə inkişaf edən siyasi dialoqun ruhuna uyğun olaraq, iqtisadi-ticarət əlaqələrinin genişləndirilməsinin vacibliyini vurğulayıb.\nÇin, Elmar memmedyarov, səfiri qəbul etdi,


İslam dünyasının böyük dühası Əbu Əli Sina – www.din.az\nManşetİslam dünyasının böyük dühası Əbu Əli Sina\nİslam dünyasının böyük dühası Əbu Əli Sina\nDünya mədəniyyəti xəzinəsinə zəngin irs qoyan İslam alimi …\nAvropada Avitsenna adı ilə tanınan böyük alim, həkim, şair, filosof, psixoloq metafizik Əbu Əli Hüseyn ibn Abdullah miladi 980-ci ildə (hicri 370) Buxara yaxınlığındakı Afşana kəndində anadan olub. İstedadı lap uşaqlıqdan üzə çıxıb. O, 10 yaşında Quranı əzbər bilib, (yeri gəlmişkən, hafizlər Quranı bütövlüklə hifz etmək üçün uzun illər sərf edirlər), 12 yaşında şəriət (müsəlman qanunşünaslığı) üzrə müxtəlif məsləhətlər verib. 16 yaşında isə Buxara əmirinin şəxsi həkimi olub.\nDin.az bildirir ki, İbn Sina təkcə İslam aləmini deyil, dünya mədəniyyəti xəzinəsini zənginləşdirən bir irs qoyub. O, taun, vəba, sarılıq kimi xəstəliklərin səbəblərini analiz edib, meningit, mədə xorası və bir sıra başqa xəstəliklərin müalicə üsullarını göstərib. İlk dəfə göz əzələlərinin quruluşunu da o təsvir edib. Ona qədər dünya tibb elmində hesab olunurdu ki, göz fənər kimi işıq şüalandırır və bu şüalar obyektə dəyib qayıtması ilə insan görür.\nO böyük şəxsiyyətin dövrümüzə qədər 250-ə yaxın əsəri gəlib çıxıb. Lakin onun 450-yə yaxın əsər yazdığı ehtimal olunur.\nİbn Sina əsərləri fəlsəfə, tibb, riyaziyyat, astronomiya, mineralogiya, poeziya, musiqi və s.mövzuları əhatə edir.Onun ən məşhur kitabı isə “Əl-Qanun fit-tibb” (Ttibbdə qanun) kitabıdır. Bu kitab 40-dan artıq dildə tərcümə edilib. Beş cilddən ibarət olan bu kitabda farmakologiya haqqında əsas biliklər, ürəyin, qara ciyərin, beynin ətraflı təsviri verilir. Bundan başqa, taun və vəbanın fərqi verilir, plevrit və ciyərlərin sətəlcəmi, cüzam, şəkər xəstəliyi, mədə xorası haqda o vaxt üçün çox qiymətli bilgilər toplanıb. Qısa müddətdə “Qanun” bütün dünyada tibb ensiklopediyası kimi qəbul olunur. Çap dəzgahı ixtira olunandan sonra ilk nəşr olunan kitab Bibliya, ikincisi isə İbn Sinanın “Qanun” kitabı olub. Avropada beş əsrdən artıq tibbi bu kitabdan öyrəniblər. Yalnız 800 il keçəndən sonra fransız alimi Paster yoluxucu xəstəliklərin səbəbinin viruslar olması haqqında İbn Sinanın hipotezini sübut etməyə müyəssər olub.\nİbn Sina həmçinin İsfahanda rəsədxananın əsasını qoyub və Günəş apogeyinin hərəkət etdiyini sübut edən ilk şəxslərdən olub. Ölçülərin dəqiqləşdirilməsi üçün orijinal metod tətbiq edib. Hansı ki, nəticədə “Nonius prinsipi” kimi tanınıb.\nBöyük İslam dühası Bin Sina tibbi elimlərlə yanaşı dini, əqidəvi mövzuları özündə əks etdirən əsərlərin də müəllifidir. O Aristotel məntiqindən bəhrələnmiş, “Məntiqul-Məşriqin” əsərini yazmışdır. Təsüf ki o əsərin yalnız kiçik bir hisəsi dövrümüzə gəlib çatmışdır. O dahi filosof həmçini İslam təfkkürünün formalaşmasında özünə məxsus yerə malik olan “Məşşai” fəlsəfəsinin əsasını qoymuşdur.\nO böyük alim, təbib, filasof 57 il ömür yaşamış, bütün ömrünü elmə və tərəqqiyə həsr etmişdir. Hazırda məzarı İranın Həmədan şəhərindədir. / Milli.Az


Güləşçilərimiz Yakutskda 8 medal qazandılar\nSaxanın (Yakutiya) paytaxtı Yakutskda keçirilən “Asiyanın uşaqları” 5-ci beynəlxalq idman oyunlarında Azərbaycan sərbəst güləş komandası yaxşı nəticələr əldə edib. Güləş Federasiyasından apasport.az saytına verilən məlumata görə, məşqçilər Namiq Quliyev və Elşad Allahverdiyevin başçılığı ilə idmançılarımız müxtəlif nominasiyalarda 8 medal qazanıblar.\nBelə ki, Mahir Əmiraslanov (46 kq), yeniyetmə güləşçilər arasında dünya birinciliyinin iştirakçısı Vurğun Əliyev (50 kq) və Loğman Ağayev (58 kq) qızıl medal qazanıblar. Şahin Muxtarov (32 kq), Elvin Xıdırov (63 kq) və Turxan Qurbanov (76 kq) gümüş medallara sahib olublar. Bürünc medalları isə komandamıza Murad Süleymanov (54 kq) və Ruslan Aslanov (69 kq) qazandırıblar.


"Özünüməşğulluq - öz məşğulluğunu qur və ailə biznesinə yiyələn” layihəsi Xocavənd qəsəbəsində uğurla davam edir - Xəbərlər - XOCAVƏND RAYON Icra Hakimiyyəti\n"Özünüməşğulluq - öz məşğulluğunu qur və ailə biznesinə yiyələn” layihəsi Xocavənd qəsəbəsində uğurla davam edir\nAzərbaycan Respublikasının Prezidenti İlham Əliyevin “Əhalinin özünüməşğulluğunun təmin olunması sahəsində əlavə tədbirlər haqqında” 7 aprel 2016-cı il tarixli Sərəncamına əsasən, Əmək və Əhalinin Sosial Müdafiəsi Nazirliyi tərəfindən özünüməşğulluq proqramı çərçivəsində aztəminatlı ailələrin fərdi təsərrüfatlarının yaradılması prosesi davam edir.\n2017-ci ildə 10 nəfərə, 2018-ci ildə kursdan keçmiş 55 nəfərə aktivlər verilmişdir ki, onlardan 53 nəfəri kənd təsərrüfatı, 2 nəfəri isə istehsal sahələri üzrə olmuşdur. 2019-cu ildə isə hazırkı dövrə qədər 45 nəfər bir aylıq təlim kursunda iştirak etmək hüququ qazanaraq təlim kursunu başa vurmuşdular. Özünəməşğulluğun təmin etmiş iştirakçlılara Rayon Məşğulluq İdarəsi tərəfindən hər ay özünə məşğulluğun müşahidəsi keçirilir. Verilmiş aktivlər normal şəraitdə saxlanılır, vaxtlı vaxtında profilkatik tədbirlər görülür, iştirakçılar tərəfindən biznes planına uyğun iş istiqaməti qurulur.\nQeyd edək ki, “Əhalinin özünüməşğulluğunun təmin olunması sahəsində əlavə tədbirlər haqqında” Sərəncam aztəminatlı ailələrin məşğulluğuna və əmək potensiallarının reallaşdırılması yolu ilə gəlirlərinin artmasına, əlavə iş yerlərinin yaradılmasına, gələcəkdə vergi və sosial sığorta ödəyicilərinin çoxalmasına, digər tərəfdən kiçik və orta sahibkarlığın inkişafına geniş imkanlar yaradıb. "Özünüməşğulluq - öz məşğulluğunu qur və ailə biznesinə yiyələn” layihəsi aztəminatlı və işsizlikdən əziyyət çəkən insanlar tərəfindən böyük sevinclə qarşılanıb.


Qızıl şəhəri Tikantəpənin əhalisi yoxsulluq içində yaşayır » davam.az - BÜTÖV AZƏRBAYCAN ADINA!\n03.08.2020 [11:58] - Güney Azərbaycan xəbərləri, Güney Azərbaycan-Təbriz\nMehr xəbər agentliyinin verdiyi məlumata əsasən, ölkə üzrə qızıl istehsalının 30 faizinin Tikabtəpəyə aid olduğunu qeyd edən İsa Bəradəri bu şəhərin Qərbi Azərbaycanın ən yoxsul şəhəri olduğunu bildirib.\nO əlavə edib ki, Tikantəpənin əhalisi çoxsaylı problem və məhrumiyyətlərlə üz-üzədir.\nİmam cümənin sözlərinə görə, bu şəhərin qızıl mədənləri vergi və əlavə dəyər vergisi daxil olmaqla hər il dövlət büdcəsinə 46 milyard tümən vəsait ödəyir, lakin hökumət bu gəlirlərdən Tikantəpəyə aid olan hissəni ödəməkdən imtina edir.\n“İllər sonra bu məbləğdən sadəcə 1 milyard 600 milyon tümən ödənilib,” deyə o bildirib.\nBəradəri həmçinin vurğulayıb ki, Tikantəpənin qızıl və daş mədənlərindən əhalinin payına sadəcə yoxsulluq, işsizlik, məhrumiyyət və ətraf mühitin çirklənməsi düşüb.\nRəsmi bu vilayətdə bənzərsiz daş və qızıl mədənlərinin mövcud olmasına baxmayaraq, Tikantəpədə əlaqəli sənaye müəssisələrinin yaradılmamasını da tənqid edib.\nTikantəpə Yaxın Şərqdə Zərəşoran və Ağdərə kimi iki ən böyük qızıl mədəni, həmçinin 80 daş mədəninə sahibdir. Lakin İran rejiminin ayrı-seçkilik siyasətləri nəticəsində bura ölkə üzrə ən ağır iqtisadi durumda olan bölgələrdən biridir. Tikantəpəni əyalət mərkəzi ilə birləşdirən münasib yol belə mövcud deyil.\nZərəşoran mədəninin səhmdarları və sahibləri ölkənin mərkəzində yerləşən, farsların üstünlük təşkil etdiyi əyalətlərdəndir. Onlar mədəndən hasil edilən xam məhsulu ölkənin mərkəzinə göndərirlər, beləliklə, ondan əldə edilən gəlirlərdən İsfahan, Kirman, Yəzd və Tehran kimi əyalətlər faydalanır.


Müsəlmanlar haqda filmin reklamına icazə verilməyib [Video]\nMüsəlmanlar haqda filmin reklamına icazə verilməyib\nMübahisə “Xəbərdarlıq: Müsəlmanlar gəlir” adlı filmin ictimai nəqliyyatda reklamı ətrafında yaranıb.\n“Müsəlmanlar, bilirsiniz, onlar gəlir. Onlar mülayim və mehribandır, qollarınızı açın. Onları qucaqlayın.”\nProblem bu filmin reklamı ilə əlaqəlidir. Filmin produserləri Vaguelu Qualified Productons şirkətindən komediya ustaları Negin Farsad və Dean Obeidallah Nəqliyyat departamentini metroda filmin reklamına icazə verilməsinə dair imzalanmış razılaşmanı yerinə yetirmədiyinə görə məhkəməyə veriblər. Onlar təxminən 20 min dollara qədər sərf edib.\nReklam kampaniyasına razılıq verdikdən sonra indi Metro rəsmiləri bildirir ki, filmdə münaqişəli siyasi mövzu var. Qlen Katon Müsəlman Müdafiəçilər qrupunun direktorudur.\nQlen Katon: “Siz yumoru qadağan edə bilməzsiniz. Müsəlmanlar insandır, onların da yumoru var kimi mesaji qadağan edə bilməzsinizz. Bu kimi şeylərlə bağlı ağlabatan mübahisə aparmaq çətin mümkündür. Buna görə də biz düşünürük ki, metro rəsmiləri səhv qərar verib.”\nMetro rəsmiləri anti-İslamçı fəal Pamela Qeller tərəfindən sponsorlaşdırılan reklamları siyasi mesaj olaraq qəbul etdiyinə görə avtobuslardan yığışdırmaq təşəbbüsündən sonra məhkəmə ilə üzləşməli oldu. Nyu-York nəqliyyatını izləyən Gene Russianoff metronun bu qərarını mənasız adlandırıb.\nGin Russianoff: “Nyu-York şəhərində metroda azad sözün olması çox əhəmiyyətlidir. Nyu-York-da yaşamayanlar buranın küçələrini, ünsiyyət qurmağı, platformalarda çalınan musiqiləri sevirlər.”\n“Xəbərdarlıq-Müsəlmanlar gəlir” filmi hazırda bəzi kinoteatrlarda nümayiş edilir və metro reklamları bu iki komediya ustası üçün çox vacibdir. Onlar metro rəsmiləri tərəfindən aldadıldığını düşünür.\nDin Obeidallah: “Müsəlmanların frittata yemeyini sevməsində nə siyasi mesaj ola bilər ki? Ya da digər afişalarda olduğu kimi, Müsəlmanlar çox şeyi bəyənmir, məsələn, yayda qış papağı geyən adamları. Bizim kim olduğumuzu anlatmaq və özümü ifadə etməyimizdə siyasi heç bir şey yoxdur. Bu, doğrudan da belədir.”\nMədəni şüura malik bu komediya ustaları təkcə öz yumor dolu fikirləri deyil, müxtəlif baxışlara malik başqalarının da öz görüşlərini ifadə etməsi üçün yol açır.


“11 yaşımda metrolarda alver edirdim” -\n28 Yanvar 2019 15:04\n“11 yaşımda metrolarda alver edirdim” - Tanınmış müğənni\n“O zamanlar üstümə çox düşdülər, dedim ki, toy olacaq. Toy mənim üçün xoşbəxtlik deyil. Mənim bir dəfə toyum olub. O anlar təmiz ağlımdan silinib. Özümə bunu “yox” deyə bilirəm. Bu gün güclü olmağımın səbəbi ötən illərimdir. İnsanın xoşbəxtliyi öz əlindədir. Nə xoşdursa, onu yaşayıram. Hər bir insan istəyər ki, qurduğu həyat ona görə xoşbəxtlik gətirsin. Bu da bir qismətdir. Həyatdır, yazılır, biz də yaşayırıq”.\nBundan əlavə, Zamiq canlı efirdə bildirib ki, yazarlar onun həyatından kitab yazmaq istəyir: “Yaxın dostlarıma belə yaşadıqlarımı danışmağı sevmirəm. Bir-iki dəfə şair, yazar dostlarımıza danışmışam. Onlar həyatımdan kitab yazmaq istəyirdilər. İnsanlar şərh yazandan sonra həyatım barədə danışmağa başlamışam. Mənim 10 il əvvəl yaşadığımı görsəydiz, indi öz halıvıza şükür edərdiz. Mən keçmiş illərimi fəxrlə danışıram. 11-12 yaşımda metrolarda alver edirdim. 16 yaşımdan sonra isə toylara getməyə başladım. Bütün xırdalıqları danışmaq istəmirəm”.\nSənətçi həmçinin proqramda atasının telefon işlətmədiyini vurğulayıb: “Atamın mobil telefonu yoxdur. İstəmir. O, təbiəti sevir, ağac əkir, bəhrəsini görür. İndi valideynlərim bağda qalır, şəhərə gələndə sıxılır, rahat olmur”.(qafqazinfo.az)\nPandemiya Coşkun Sabahı "yumurtaçı" etdi\n"Ana qarğanı sevmirəm" – Səidədən Röyaya sərt sözlər\n“Erməni müğənni mənə zəng etdi” - Xalq artisti\n"Evrovision-2021"də kimin qalib olacağı açıqlandı


“Onlar yaralı yerimizə toxundular”\n“Onlar yaralı yerimizə toxundular” Müsahibə\n7 Avqust 2015 15:42\n"Qəbələ"nin virse-prezidenti: "Azarkeşlərimizin arxasında sona qədər dayanacağıq"\nAvropa Liqasının III təsnifat mərhələsinin ilk görüşündə "Apollon"la qollu heç-heçə (1:1) edən "Qəbələ" cavab görüşündə Kipr klubunu 1:0 hesabı ilə məğlub edərək, pley-off mərhələsinə vəsiqə qazanıb. "Qırmızı-qaralar"ın vitse-prezidenti Fariz Nəcəfov qarşılaşma ilə bağlı apasport.az saytının əməkdaşının suallarını cavablandırıb.\n- Kiprdəki matçda azarkeşlərlə bağlı problemlər olmuşdu. Amma burda hansısa təxribat olmadı. Görüş gərgin keçdi, əsas odur ki, qələbə qazandıq.\n- Rəqib futbolçular hər addımda "Qəbələ"nin üzvlərini təxribata çəkirdilər. Onlar niyə belə edirdilər?\n- Bu suala klub rəsmisi kimi deyil, idmançı kimi cavab vermək istəyirəm. Cavidin yerində mən olsaydım, eyni cür hərəkət edərdim. Bayrağımızı cırırlar, nə "Apollon" klubunun rəhbərliyi, nə də UEFA tədbir görür.\n- Bundan xəbərim yoxdu. Polis rəhərliyi ilə danışacağıq. Azarkeşlərimiz gərək heç bir təxribata uymasınlar. Kiprdə baş verənləri hamı gördü, azarkeşlərimiz buna görə stadionu doldurdular, komandamızı sona qədər dəstəklədilər. Biz də hər bir azarkeşimizin arxasında sona qədər dayanacağıq.\n- Qışda bəzi futbolçularla anlaşmamız başa çatacaq. Qalıb-qalmayacaqlarını bilmirik. Onlar gedərlərsə, yarana biləcək boşluğu doldurmaq üçün indidən işlər görürük.\n- Əgər bu şəkildə göstərəcəklərsə, buna dəyməz. Qəbələdəkilər, onsuz da, komandanın oyununu izləyəcəklər. Amma biz istəyirik ki, bütün ölkə çıxışımızı izləsinlər.


“PEŞƏKAR SIĞORTAÇI SERTİFİKASİYA” proqramı – ARPA\nPeşəkar Sığortaçı Sertifikasiyası (PSS) – Azərbaycan Respublikası Maliyyə Nazirliyinin dəstəyi ilə ARPA tərəfindən hazırlanmış sertifikasiya proqramıdır.\nPSS-in tədris proqramı sığorta sahəsində dünyada tanınmış Böyük Britaniyanın İmtiyazlı Sığorta İnstitutunun (CII) rəsmi razılığı ilə tədris materiallarının tərcüməsi və yerli sığorta qanunvericiliyi əsasında hazırlanmışdır.\nArtıq bu sertifikasiya proqramını sığorta şirkətlərinin əməkdaşları ilə yanaşı, “Sığorta işi” ixtisasında təhsil alan tələbələr də keçməyə başlayıblar.\nBelə təşəbbüsü ilk irəli sürən isə Bakı Biznes və Kooperasiya Kollecinin Sığorta üzrə müəllimi İlahə Ümidlidir. Bu ixtisasda təhsil alan tələbələr Cİİ materiallarını əldə etməklə yanaşı, artıq PSS sertifikasiyasının bir neçə mərhələsini də uğurla başa vurublar.\nQeyd edək ki, PSS sertifikasiya proqramı yerli sığorta şirkətlərinin tənzimləyici orqanları tərəfindən dəstəkləndiyi üçün sığorta şirkətlərinin əməkdaşlarının qiymətləndirilməsində istifadə oluna biləcək yeganə vasitədir.\n"Peşəkar Sığortaçı Sertifikasiya” imtahanında “ Bakı Biznes və Kooperasiya” kollecinin tələbələri iştirak etdi!


Sopiç onu üzgün vəziyyətdən çıxaran ilk qələbə, baxışda olan legioner haqda: "Marko Deviç 40 yaşında olsa belə, "Sabah"a keyfiyyət verəcək" - Sport24.Az\nSopiç onu üzgün vəziyyətdən çıxaran ilk qələbə, baxışda olan legioner haqda: "Marko Deviç 40 yaşında olsa belə, "Sabah"a keyfiyyət verəcək"\nTarix: 2020-01-19 19:25\n"Sabah" Türkiyə toplanışında ilk qələbəsini bu gün Qazaxıstan Kubokunun son qalibi "Kaysar"la matçda 3:1 hesabıyla qazandı. Təmsilçimizin xorvatiyalı baş məşqçsi Jelko Sopiç bu görüşdən sonra Sport24.az-ın Antalyaya ezam olunmuş əməkdaının suallarını cavablandıırb.\n- Oyundan nə dərəcədə razı qaldınız?\n- Toplanışda demək olar məşq xarakterli oyunlardan biri idi. Çox şadam ki, qol vurduq və bu görüşü qələbəylə başa vurduq. Çnüki bizdə həqiqətən qol vəziyyətlərinin reallaşdırılmasıyla bağlı problemlər var idi. Məsələn, bu matçı udmasaydıq. bir az üzgün olardım.\n- Xüsusilə ilk hissədə böyük ərazi üstünlüyünə malik idiniz və komandada qol həqiqətən yetişirdi. Rəqib qapısı qarşısına gəlsəniz də, topu qapıya göndərmək həyata keçmirdi. Düzdür, uddunuz, ancaq dediyim problemi nədə görürdünüz?\n- Bəzən keyfiyyətdən asılı olur ki, reallaşdırılma zəif olur. Ancaq bu, məşq xarakterli oyun idi. Futbolçulardan nə istədimsə, onu meydançada həyata keçirdilər ki, bu məni məmnun edir.\n- 37 yaşlı Marko Deviçin qayıtması komandaya nə xeyir verə bilər?\n- Həmişə bu sözü demişəm ki, əcnəbilər oyuna xüsusi keyfiyyət qatmalıdırlar. Sizə onu da deyə bilərəm ki, Marko 40 yaşında olsa belə, bu komandaya keyfiyyət verəcək.\n- Bugünkü "Sabah" gördüyünüz ideal komandadı, yoxsa hələ artıracaq? Bu, qış fasiləsinin sonuadək olacaqmı, mövsümün ikinci yarısında daha güclü "Sabah" görəcəyikmi, yoxsa..?\n- Onu deyə bilərəm ki, fasilədən sonra hər oyunda artıracağıq - istər hücum, istərsə də müdafiə planımızda olsun. Bugünkü oyunumuzdan da çox razıyam, hazırkı vəziyyətimizdən də. Düzdür, bir futbolumuz bizi tam başa düşmürdü. Bu, baxışa gələndi, 2-3 saat əvvəl onu görmüşdüm. Həmin legioneri çıxmaq şərtilə qalan futbolçularımızın göstərdiyi oyundan da razıyam.\n- Yeri gəlmişkən, həmin iranlı hücumçu Yusef Seyedini soruşmaq istəyirdik ki, qalacaqmı, gedəcəkmi? Yoxsa hələ yekun qərar verməmisniz?\n- Şəxsi fikir belədir ki, ona şans verdiyim 45 dəqiqə kifayət qədər deyil haqıqnda nəyisə qərar verək. Moskva "Spartak"ının əvəzeidici komandası ilə də sınaq matçımız var. Bu görüşdə gənclərə də, az oynayanalar da şans verəcəyik. İstəyirik ki, həmin iranlıya da şans verək və bundan sonra fikrimizi qətiləşdirək.


Prezident Ərdoğanın həm Türkiyəyə, həm də Suriyanın şimalında yaradılan təhlükəsiz bölgələrə hücum cəhdlərinə işarə edən yeni əməliyyat siqnalı ABŞ-da geniş əks-səda doğurub. ABŞ Dövlət Departamentinin sözçüsü Ned Prays deyib: "Biz Suriyanın şimalında potensial hərbi fəallığın artması və xüsusən də bunun oradakı mülki əhaliyə təsiri ilə bağlı hesabat və müzakirələrdən dərin narahatıq. Yeni əməliyyat regional sabitliyi daha da pozur".\nTürküstan.az xəbər verir ki, Prezident Rəcəb Tayyib Ərdoğan Nazirlər Kabinetinin iclasından sonra verdiyi açıqlamada həm Türkiyəyə, həm də Suriyanın şimalında yaradılan təhlükəsiz bölgələrə hücum cəhdlərinə işarə edərək, yeni əməliyyata işarə edib.\nAnkaranın qətiyyətli mesajı ABŞ-da rezonans doğurub. ABŞ Dövlət Departamentinin sözçüsü Ned Prays əməliyyatdan "narahat olduqlarını" bildirib. Biz Suriyanın şimalında potensial artan hərbi fəaliyyətə və xüsusən də bunun oradakı mülki əhaliyə təsiri ilə bağlı xəbərlər və mübahisələrdən dərin narahatıq, doğurduğunu bildirib.\nYENİ ƏMƏLİYYAT REGONAL SABİTLİĞİ ZƏİFLƏDƏCƏK\n“Biz Türkiyənin cənub sərhədindəki qanuni təhlükəsizlik narahatlıqlarından xəbərdarıq, lakin hər hansı yeni əməliyyat regional sabitliyi daha da zəiflədəcək, ABŞ qüvvələrini və koalisiyanın DEAŞ-a qarşı mübarizəsini riskə atacaq” dedi.\nƏMƏLİYYATLARIN DAYANIRILMASINI GÖZLƏYİRİK\nDigər tərəfdən Türkiyənin Suriyanın şimalındakı əməliyyatlarını dayandırmasını gözlədiklərini söyləyən Price, "Gərginliyin artmasını pisləyirik. Mövcud atəşkəsin qorunmasını dəstəkləyirik" dedi. əlavə etdi.\nƏRDOĞAN: HAZIRLIQLAR BİTDİYİ ZAMAN ƏMƏLİYYATLAR BAŞLAYACAQ\nPrezident Ərdoğan Nazirlər Kabinetinin iclasından sonra verdiyi açıqlamada, "Cənub sərhədlərimizdə 30 kilometr dərinlikdə təhlükəsiz zonalar yaratmaq üçün başladığımız işin əskik hissələri ilə bağlı da yeni addımlar atmağa başlayırıq" dedi. Sözügedən əməliyyatların Türkiyə Silahlı Qüvvələri, Polis qüvvələri və kəşfiyyat birlikləri hazırlıqlarını tamamladıqdan sonra başlayacağını ifadə edən Ərdoğan, "Cümə axşamı keçiriləcək Milli Təhlükəsizlik Şurasının iclasında qərarlarımızı verəcəyik" dedi. danışmışdı.


Müstəqil AZ 08:24 / 28 Aprel 2021\nHəmin əhval-ruhiyyədir. İfadəsi həddən ziyadə çətin olan, eyni zamanda həddən ziyadə gözəl, çox gözəl hiss… Sevgi kimi… Bəzən olur, sevirsən, özün bilirsən ki, sevirsən, ancaq desələr ki, bunu sözə çevir, anlat, ifadə et, söz tapa bilməzsən…\nBu gecə mən sanki çox möhtəşəm bir Sevgi filminə tamaşa etdim. Hə, bu məhz Sevgi kadrlarıydı. Sevginin izharıydı. O, Qarabağa növbəti dəfə ona görə getmişdi ki, sevgisini göstərsin, eşqini elan etsin…\nİlahi, uzun illər niyə bizə – çoxumuza elə gəlib ki, bu adam kosmopolitdir: özü rusdilli, rusdilli insanların çevrəsində böyümüş, yetişmiş, hətta ali təhsilini Moskvada almış, Moskvada yaşamış bu adam necə daşıyıb içində bütöv Azərbaycanı?! Necə gözəl daşıyıb! Qabartmadan, elan, bəyan etmədən, sakitcə-səssiz sevib Vətəni! Həm də Vətənin ən ağrıyan, ən yaralı yerini – yağmalanmış torpaqları!..\nBir siyasi xadim bunu öz varlığında necə birləşdirib, bu ağır siyasi reallıqda bu təxəyyülü necə reallaşdırmağı bacararmış!\nO kadrlarda görünən Adam sadəcə, bir Prezident, sadəcə, bir Ali Baş Komandan deyil, o, bir Vətən Sevdalısıdır. Anlada bilirəmmmi? Bir var İş, yəni dövlət başçısısan, ordunun komandanısan və bu işləri görmək sənin görəvindir. Bir də var Eşq, Vətən sevgisi. 30 il işğalda inləyən bir Vətənin daşını, torpağını, qum dənəsini, çınqılını, çiçəyini, otunu, ağacını sevmək, onlarla canlıylarmış kimi, duyurlarmış kimi söhbət etmək, dərdləşmək, onlara xitab etmək, Bəsit çayla danışmaq, Xan Çinarla qucaqlaşmaq, sevgi göndərib sevgi almaq… soruşmaqdan özümü saxlaya bilmirəm, Cənab Prezident, bu nə Ürəkdir belə?!\nMən hər şeyi – bu dahi adamın bütün fəaliyyətini dərindən izləyən biri kimi, təəccüb içindəyəm. Fəxr, fəxarət içindəyəm. Bu, necə gözəl hisslərdir?! Niyə bizim hər birimizdən öncə Siz – məhz Siz anladınız ki, Ağacların ruhu var, qəlbi var, onlar da sevə bilir, sevinə bilir, ölə bilir, dirilə bilir, qanadlana, qollana-budaqlana bilir?! Alqış edə bilir, qarğış edə bilir!\nRəhmətlik Heydər Əliyev deyirdi ki, o Ağaclar mənim qollarımdır… Bu, nə qəribə İşıqdır, ya Rəbb! Mən İlham Əliyevə baxanda İşıq görürəm, Günəş görürəm, Od görürəm.\nQarabağ külündən doğulur, yenidən Ocaq olur! Bu Ocağın odunu öz Sevgisi, öz Odu ilə, Qəlbi ilə alışdıran isə Odur!\nMistikdir, yoldur, xəttdir, xəritədir! 100 il öncəni xatırlayaq: Azərbaycan Demokratik Cümhuriyyətinin baniləri – qurucu atalarımız bir Bayraq ucaltdılar. 70 il sonra o Bayrağı məhz Böyük Heydər Əliyev təkrar göylərə yüksəltdi. Naxçıvanda bir Ocaq qaladı!\nQubadlıya səfəri yadınızdadır? Bərgüşad çayının sahilində Bazarçaydan danışırdı. Sonra sosial şəbəkələrdə əksər insanlar, xüsusən də o bölgədə doğulmuş-yaşamış qubadlılar heyrətlə bir-birlərindən soruşurdular ki, Prezident Bərgüşadın bu köhnə adını – Bazar çayını hardan bilir, görəsən?! Çünki artıq uzun illərdir ki, yaddaşlarda Bərgüşad adıyla qalıb.\nİlham Əliyevin Qarabağ səfərləri həm də Qarabağ dərsləridi bizimçün. Sevgi dərsidir, Vətən dərsidir, Tarix dərsidir, Coğrafiya dərsidir, Ədəbiyyat dərsidir…\nSiz zəkanın gücünə, fəhmin, şövqün qüdrətinə fikir verirsinizmi? Adam maksimum sürətlə, kosmik enerjiylə Qarabağa can vermək, həyat vermək üçün çalışır. Ona görə hər dəfə Qarabağa özü gedir ki, görülən işlərə nəzarət etsin, görülməyənləri hərəkətə gətirsin…\nÇox heyrətamiz, çox ibrətamiz vəziyyət və davranış…\nMənim yazdıqlarımla o film arasında nə əlaqə var? Yoxdur əslində. Yalnız bir nüansdan savayı… Vətəni sevən, çox sevən, hər şeydən, hər kəsdən daha çox sevən adamdan yalnız düşmən qorxmalıdır, həm də lap çox qorxmalıdır.\n← “Saxta mafiyadan” əsl təfərrüatlar\nErmənilər “Babək” filmindən bu hissəni sildiriblər →


Naxçıvan Muxtar Respublikası Dövlət Miqrasiya Xidməti - Naxçıvana xoş gəlmisiniz\nNaxçıvan tarixi Səyahət bələdçisi Mədəniyyət, həyət tərzi və ənənələr İqtisadiyyat Əlavə məlumat Milli mətbəx\nPaytaxtı: Naxçıvan şəhəri\nDövlət dili: Azərbaycan dili\nPul vahidi: Manat\nƏhalisi (1000 nəfərlə): 463585 (01.05.2022-ci il)\nMilli tərkibi: 99,6% azərbaycanlı (2009-cu ildə keçirilmiş əhalinin siyahıyaalınmasına əsasən)\n1 km2 düşən əhali (nəfərlə): 84\n1920-1923-cü illərdə Naxçıvan Sovet Sosialist Respublikası, 1923-1924-cü illərdə Naxçıvan Diyarı, 1924-1990-cı illərdə Naxçıvan Muxtar Sovet Sosialist Respublikası, 1990-cı ildən Naxçıvan Muxtar Respublikası - Azərbaycan Respublikasının tərkibində muxtar dövlət adlanmışdır.\nŞimalda və Şərqdə Ermənistan Respublikası (sərhəd xəttinin uzunluğu 246 km), qərbdə və cənubda Türkiyə (15 km) və İran İslam Respublikası (204 km) ilə həmsərhəddir. Naxçıvan Muxtar Respublikasının Ermənistan ilə təbii sərhədini, əsasən, Zəngəzur və Dərələyəz silsilələrinin suayırıcıları, Türkiyə və İranla sərhədini isə Araz çayı təşkil edir.\nNaxçıvan Muxtar Respublikası paytaxt Naxçıvan şəhərindən və 7 inzibati rayondan təşkil olunub. 5 şəhəri, 8 qəsəbəsi, 205 kəndi vardır.\nNaxçıvan Muxtar Respublikası Kiçik Qafqazın cənub-qərbində yerləşir. Azərbaycan Respublikası ərazisinin geomorfoloji rayonlaşdırılması bölgüsündə Naxçıvan MR-in ərazisi Kiçik Qafqaz geomorfoloji vilayətinin Arazyanı dağlar və Naxçıvan (Orta Araz) çökəkliyi yarımvilayətlərinə aid edilir. Ərazinin üçdə iki hissəsi hündürlüyü 1000 m-dən yuxarı olan dağlıq sahələrdir. Ərazinin üçdə bir hissəsini isə bir-birindən dağ qolları və tirələrilə ayrılan maili Arazboyu düzənliklər (Sədərək, Şərur, Böyükdüz, Naxçıvan, Culfa, Yaycı, Kəngərli, Dəstə, Ordubad və s.) tutur.\nMuxtar Respublika ərazisinin çox hissəsini Kiçik Qafqazın Zəngəzur və Dərələyəz silsilələri və onların Araz çayının dərəsinə doğru uzanan və müasir relyefdə orta və alçaq dağlıq yaradan qolları əhatə edir. Zəngəzur silsiləsi Kiçik Qafqazın ən yüksək silsilələrindəndir; ən hündür zirvəsi Qapıcıq dağı (3906 m), eyni zamanda Kiçik Qafqazın Azərbaycan Respublikası ərazisində ən yüksək zirvəsidir və daimi qar xəttindən 41 m yuxarıda yerləşir.\nƏn qədim yer adlarından olan "Naxçıvan" toponimi əfsanəvi Nuh peyğəmbərlə bağlı "dünya tufanı" ilə də əlaqələndirilir. Bu el mülahizəsinə görə, "Naxçıvan" sözü üç hissədən - "Nax" (Nuh), türk dillərində isim düzəldən "çı" şəkilçisindən və yer, məkan bildirən "van" toponimik formatından ibarət olub, "Nuhçuvan"-"Nuhçuların (Nuh tərəfdarlarının) məskəni", "Nuhun diyarı" deməkdir.\nNaxçıvan bütün tarixi dövrlərdə Azərbaycanın ayrılmaz tərkib hissəsi kimi onun tarixi taleyini birgə yaşamışdır və yaşamaqda davam edir. Erməni işğalları nəticəsində Naxçıvanın Azərbaycanın digər torpaqlarından ayrı salınması, 25 ildən artıq bir dövrdə muxtar respublikanın ermənilər tərəfindən blokadaya alınması onu böyük çətinliklərlə üz-üzə qoymuşdur. Lakin uzun sürən ağır blokada şəraiti Naxçıvanın və naxçıvanlıların iradəsini qıra bilməmiş, əksinə daha da mətinləşdirmişdir. Məhz Naxçıvanda həyata keçirilən qətiyyətli tədbirlər nəticəsində, ermənilər Dağlıq Qarabağdakı işğalçılıq siyasətini burada reallaşdıra bilməmişlər.\nSəyahət bələdçisi – Turistik məkanlar\nNAXÇIVAN XAN SARAYI - Naxçıvan-Marağa memarlıq məktəbi üslubunda tikilmiş abidə XX əsrin əvvəllərinə qədər Naxçıvan xanlarının yaşayış evi olub. Sarayı XVIII əsrin sonunda axırıncı Naxçıvan xanı Ehsan xanın atası Kəlbəli xan Kəngərli tikdirmişdir.\nMÖMİNƏ XATUN TÜRBƏSİ - 1186-cı ildə məşhur Azərbaycan memarı Əcəmi Naxçıvani tərəfindən inşa edilmiş türbə Naxçıvan-Marağa memarlıq məktəbinin ən dəyərli abidələrindəndir. Naxçıvan şəhərinin tarixi mərkəzində-Atabəylər Memarlıq Kompleksinin tərkibində yerləşir. Möminə xatun Türbəsi həmin kompleksdən dövrümüzə çatmış yeganə abidədir. El yaddaşında "Atabəy günbəzi" adlandırılır.\nƏLİNCƏQALA – Naxçıvan Muxtar Respublikası ərazisində mövcud olan təbiət abidələrindən biridir. Əlincəqala Naxçıvan şəhərindən 30 km şərqdə, Əlincəçayın sağ sahilində, Xanəgah kəndinin ərazisində, 1700 metr hündürlüyə malik olan Əlincə dağının üzərində yerləşir.\nQAZANÇI QALASI – Culfa rayonunun Qazançı kəndindən şimalda, Əlincəçayın hər iki sahilində e. ə. 3-1-ci minilliklərin əvvəllərinə aid tarixi-arxeoloji abidədir. Qala e. ə. 3-cü minillikdə Azərbaycan ərazisində geniş məskunlaşmış qədim Kas türklərinin adı ilə bağlıdır.\nGÜLÜSTAN TÜRBƏSİ – Culfa rayonunun Gülüstan kəndi yaxınlığında memarlıq abidəsidir. Gülüstan türbəsi muxtar respublika ərazisində qeydiyyata alınmış dünya əhəmiyyətli daşınmaz tarix və mədəniyyət abidələrindən biridir. Möminə Xatun türbəsinin təsiri ilə XII əsrdə tikilmişdir.\nNUH PEYĞƏMBƏRİN MƏZARÜSTÜ TÜRBƏSİ - Naxçıvan şəhərinin cənub tərəfində, Köhnəqala adlanan ərazidə VIII-XII əsrlərə aid memarlıq abidəsidir.\nYUSİF İBN KÜSEYİR TÜRBƏSİ - Yusif ibn Küseyr türbəsi Naxçıvan şəhərində ən qədim memarlıq abidələrindən biridir. Xalq arasında "Atababa türbəsi" də adlanır. Türbənin üzərindəki kitabədə onun 1162-ci ildə memar Əcəmi Əbubəkr oğlu Naxçıvani tərəfindən tikildiyi yazılır.\nQARABAĞLAR TÜRBƏ KOMPLEKSİ – Naxçıvan ərazisində orta əsrlər zamanı inşa edilən möhtəşəm memarlıq nümunələrindən biri Qarabağlar Türbə Kompleksidir. Nəinki Azərbaycan, ümumiyyətlə Şərq memarlığının incilərindən sayılan, XII-XIV əsrlərə aid olan Qarabağlar Türbə Kompleksi Kəngərli rayonunun Qarabağlar kəndində yerləşir. Kompleksdən zəmanəmizədək qoşa minarəli baştağ, türbə və dini təyinatlı tikintinin qalıqları gəlib çatmışdır.\nGƏMİQAYA RƏSMLƏRİ – Kiçik Qafqazın Ordubad dağlarında, Qapıcıq dağının cənub və şərq yamaclarındakı Nəbi yurdunda, Qaranquş yaylaqlarında qayaüstü təsvirlərdən ibarətdir. Arxeoloqlar Qaranquş yaylağında qayaüstü rəsmlərin həkk olunduğu ərazidə Azərbaycan türklərinin ulu babalarına aid yurd yerlərinin qalıqlarını aşkara çıxarmış, müəyyənləşdirmişlər.\n“ƏSHABİ-KƏHF ZİYARƏTGAHI” DİNİ-MƏDƏNİ ABİDƏ KOMPLEKSİ – Naxçıvan şəhərindən təqribən 12 km aralı, Haçadağ ilə Nəhəcir dağı arasındakı təbii mağarada ziyarətgahdır. Ərəb dilində “mağara sahibləri” deməkdir. Qurani-Kərimdə “Əl-Kəhf” surəsinin 9-27 ayələrində Allahdan başqasına inananlardan ayrılıb mağaraya sığınan 7 gəncin 300 ildən artıq yatdıqlarından, oyandıqdan sonra başlarına gələnlərdən bəhs edilir. Qurani-Kərimdə mövcud olan hadisə müəyyən dəyişikliklərlə Naxçıvandakı Əshabi-Kəhflə bağlı rəvayətlərdə də öz əksini tapmışdır.\nFƏRHAD EVİ - Şahbuz rayonunun Biçənək kəndindən şərqdə, Batabat yaylağında arxeoloji abidədir. Naxçıvan-Laçın-Yevlax avtomobil yolundan sağda, Zorbulaqdan təqribən 1 km şərqdədir. Liparit tuf qayada külüng tipli metal alətlə qazılmış dörd otaqdan ibarətdir.\nXANƏGAH ABİDƏ KOMPLEKSİ – Culfa rayonunun Xanəgah kəndində, Əlincəçayın sahilində orta əsrlərə aid memarlıq kompleksidir. El arasında "Şeyx Xorasan" adlanan kompleksdən türbə, məscid və bəzi tikililərin qalıqları zəmanəmizədək gəlib çatmışdır. Kompleksə daxil olan türbənin cənubdan giriş qapısının baş tərəfində qoyulan kitabənin məzmunundan aydın olur ki, türbə əmir, isfəhsalar, böyük alim Uluq Qutluq Lala bəyin əmri ilə memar Xacə Cəmaləddin tərəfindən inşa edilmişdir.\nNAXÇIVAN BUZXANASI –Naxçıvan şəhərinin şərqində, İmamzadə Kompleksinin yaxınlığında memarlıq abidəsidir. Azərbaycan Respublikasında ən böyük buzxanalardan biridir. Planda düzbucaqlı formada olan buzxananın uzunluğu 20 m, eni 9 m, indiki halda hündürlüyü 9,6 m-dir.\nORDUBAD BUZXANASI – Ordubad şəhərinin mərkəzində XIV əsrə aid memarlıq abidəsidir. XVIII əsrdə bərpa edilmişdir. Binanın ümumi sahəsi 166 m2-dir. Bina daxili girişdə böyük otaqdan, 2 marşlı 36 pillədən və buz saxlanılan zirzəmidən ibarətdir.\nQEYSƏRİYYƏ - Ordubad şəhərində XVII əsrə aid tarixi-memarlıq abidəsidir. Şəhərin mərkəzində yerləşir. Ümumi sahəsi 540 m2-dir. Abidə 10x10 m olan mərkəzi səkkizbucaqlı zaldan və onun üzərini qapayan dairəvi günbəzdən, günbəzi künclərdə saxlayan mürəkkəb quruluşlu dörd ədəd dayaqdan və dayaqlarla kənar divar taxçaları arasında yerləşən keçidlərdən ibarətdir.\nZAVİYƏ–MƏDRƏSƏ BİNASI – Naxçıvan şəhəri Heydər Əliyev prospekti ilə Təbriz küçəsinin kəsişdiyi yerdə, Zaviyə məhəlləsində tarixi-memarlıq abidəsidir. Ərəbcə "guşə", "künc", "bucaq" mənasını bildirən "zaviyə" sufi təriqətlərinə mənsub məskənlərin adlarından biridir.\nHəyata keçirilən tədbirlər çərçivəsində kənd turizminin yaradılması da diqqət mərkəzində saxlanılır. Artıq insanlar şəhərin sıxlığından, abu-havasından əziyyət çəkib ucqar yaşayış yerlərinə üz tuturlar. Muxtar respublikanın ərazisi bu baxımdan böyük potensiala malikdir. Ucqar dağ yaşayış məntəqələrindən biri olan Şahbuz rayonunda dağlar qoynunda yerləşən "Batabat" restoranı ərazisində hər cür şərait yaradılmış kateclər buraya üz tutanlar üçün münasib qiymətlərlə istirahət etmək və mənəvi rahatlıq tapmağa imkan verir.Böyük sənaye şəhərindən və ya xaricdən gələn insanlarda adi kənd evində yaşayıb istirahət etmək arzusu böyük olur. Buna "kənd turizmi" də deyilir və adından da bəlli olduğu kimi, yerləşmə obyekti - kənd evidir. Dünya təcrübəsində ev sahibi öz evində turistləri qəbul etdiyi halda, bu ev kənd qonaq evi statusuna malik olur. Kənd qonaq evi adətən bir ailəyə məxsus olmaqla, qısa müddət ərzində buraya qonaq gəlmiş turistə qidalanma, yerləşmə, lazım gəldikdə ekskursiya və digər xidmətlər təqdim edən kiçik mehmanxana müəssisəsidir.\nTurizmin əsas predmetlərindən biri yerləşdirmə xidmətidir. Yerləşdirmə dedikdə, turistlərin gecələməsi üçün nəzərdə tutulan yer başa düşülür. Mehmanxana və ya otel təsərrüfatı turizm sənayesinin mühüm tərkib hissəsidir. Naxçıvan ona görə əlverişli turizm regionudur ki, burada turistləri maraqlandıran cazibədar təbii, tarixi-mədəni ehtiyatlardan tutmuş təhlükəsizliyədək bütün cazibədarlıq vardır. Bu da, öz növbəsində, muxtar respublika ərazisində müxtəliftəyinatlı və komfort dərəcəli otellərin əhəmiyyətini artırır.\n2017-ci il yanvarın 1-ə olan məlumata görə muxtar respublikada ümumilikdə 21 mehmanxana və mehmanxanatipli müəssisə fəaliyyət göstərir. Mehmanxalarda yerlərin ümumi sayı 1500 təşkil edir. Yəqin ki, təkcə muxtar respublika sakinləri deyil, həm də regiona tez-tez səfər edən qonaqlar öz şəraiti ilə seçilən “Duzdağ”, “Təbriz”, “Qrand Naxçıvan”, “Avtovağzal” otellərini yaxşı tanıyırlar. Mehmanxanalarda turistlərin rahatlığı üçün hər cür şərait yaradılıb. 5 ulduzlu mehmanxalardan Təbriz və Duzdağ turistlərin bütün ehtiyaclarını ödəmək imkanına malikdir. Adıçəkilən mehmanxanalar həm də dünya standartlarına cavab verən, dövlət başçıları səviyyəsində beynəlxalq tədbirlərin keçirilməsinə imkan yaradan konfrans salonlarına malikdir. Mehmanxanalarla yanaşı, şəhərimizdə və muxtar respublikanın digər yaşayış məntəqələrində, habelə magistral yol kənarlarında bir neçə motel müəssisəsi də fəaliyyət göstərir.\nNaxçıvan Muxtar Respublikasında fəaliyyət göstərən mehmanxana və mehmanxana tipli obyektlərin siyahısı ilə burada tanış ola bilərsiniz.\nMuxtar respublika ərazisi tarixi abidələrlə zəngindir. XII əsrdə tikilmiş Yusif Küseyir oğlu, Möminə xatun, Gülüstan, Qarabağlar türbələri dünya əhəmiyyətli tarix-memarlıq abidələridir. Əlincəqala, Naxçıvanqala kimi tarixi abidələri qəhrəmanlıq simvoludur. 5 min illik şəhər mədəniyyətinə malik olan Naxçıvan şəhəri 2018-ci il üçün İslam Mədəniyyətinin Paytaxtı seçilmişdir.\nNaxçıvan Muxtar Respublikasını muzeylər diyarı da adlandırmaq olar. Burada 28 muzey və 1 muzeytipli müəssisə olan Naxçıvan Dövlət Rəsm Qalereyası fəaliyyət göstərir. Muzeylərdə ümumilikdə 134000-dən çox eksponat mühafizə olunur.\nDövlət müstəqilliyinin bərpa edildiyi vaxtdan keçən dövr ərzində Azərbaycan Respublikasının iqtisadi-siyasi və sosial həyatında mühüm dəyişikliklər baş vermişdir. Sovet İttifaqının iqtisadi-siyasi sisteminin tənəzzül etməsiylə yaranmış xaotik vəziyyət artıq geridə qalmış, ölkədə sosial-siyasi sabitlik bərqərar olunmuş, iqtisadi-inkişaf dövrü başlanmışdır.\nAzərbaycanın Ümummilli Lideri Heydər Əliyevin müəyyənləşdirdiyi iqtisadi inkişaf strategiyasının ölkə prezidenti cənab İlham Əliyev tərəfindən müvəffəqiyyətlə davam etdirilməsi nəticəsində qazanılmış uğurların miqyası və əhatə dairəsi xeyli genişlənmişdir. Digər tərəfdən iqtisadiyyatın bütün sahələrində inkişafa istiqamətlənmiş tədbirlərin ayrı-ayrı dövlət proqramları çərçivəsində həyata keçirilməsi ümumi nəticədə səmərəliliyi xeyli artırmışdır. Belə proqramlardan 2004-2008-ci illəri əhatə edən 11 fevral 2004-cü il tarixli "Azərbaycan Respublikası regionlarının sosial-iqtisadi inkişafı Dövlət Proqramı" ümumiqtisadi inkişafın mərkəzlə yanaşı regionlara doğru istiqamətlənməsində müstəsna əhəmiyyət kəsb etmişdir.\nÖtən dövr ərzində ölkə iqtisadiyyatının inkişafının müxtəlif istiqamətlərinin vahid dövlət proqramları çərçivəsində tənzimlənməsi, iqtisadi inkişafın sürətləndirilməsi, sosial-iqtisadi inkişafda regionların rolunun yüksəldilməsi, iqtisadiyyat sahələrinin və regionların kompleks inkişafının təmin edilməsi nəticəsində əhalinin rifah halının və həyat standartlarının təkmilləşdirilməsi istiqamətində mühüm nailiyyətlər əldə edilmişdir.\nAzərbaycan Respublikasının iqtisadi-coğrafi rayonlaşdırılmasında Naxçıvan Muxtar Respublikasının ərazisi bütövlükdə ölkədaxili iqtisadi rayonlardan biri kimi qeyd olunmuşdur. Lakin o, özünün çoxsahəli strukturu ilə fərqlənir. Bu, muxtar respublikanın Azərbaycan Respublikasının əsas ərazisindən təcrid edilmiş coğrafi məkanda yerləşməsi və bununla əlaqədar burada yerli tələbatı müvafiq istehsal sahələri yaratmaq hesabına təmin etmək zərurəti ilə izah olunur.\nNaxçıvan Muxtar Respublikasında qış - Ağ dona bürünmüş Naxçıvan qışda nağıllar aləmini xatırladır. Qış əyləncələrini yaşamaq üçün Naxçıvan qonaqların unudulmaz məkanı olacaq. Təbiət qoynunda yerləşən istirahət mərkəzlərində isti soba kənarında samovar çayı içərək çöldə yağan qara tamaşa etməyin ləzzətini ancaq Naxçıvana bu fəsildə qonaq gələnlər bilər. Məhz qış fəslində gecəboyu vam odda bişən isti xaş, yaxud həm səhər, həm də axşam buğlanan düşbərə, xəşil və digər xəmir xörəkləri milli mətbəxin ən dadlı yeməkləri sırasındadır.\nNaxçıvana necə gəlmək olar?\nNaxçıvan milli mətbəxi\nDünyada olan 11 iqlim qurşağından 7-nin muxtar respublikada olması, zəngin flora və fauna, coğrafi mövqe Naxçıvan mətbəxinin zəngin olmasına təsir edən amillərdir. Azərbaycan mətbəxinə məxsus yeməklərlə yanaşı, Naxçıvan mətbəxinin özünəməxsus yeməkləri də vardır. Naxçıvan mətbəxi öz zənginliyi, heyrətamiz dadı ilə qonşu xalqların mətbəxinə də təsir edib.


Bakıda yarmarkalar bu ünvanlarda olacaq\nİyunun 10-11-də Kənd Təsərrüfatı Nazirliyinə məxsus Aqrar Tədarük və Təchizat ASC “Kənddən Şəhərə” yarmarkaları təşkil edəcək.\nNazirlikdən Axar.az-a verilən məlumata görə, yarmarkalar Bakı və Abşeronda - 3 fərqli ünvanda baş tutacaq.\nYarmarkaların təşkilində əsas məqsəd vətəndaşların kənd təsərrüfatı məhsullarına olan tələbatlarını yerli məhsullarla ödəmək, eyni zamanda fermerlər üçün alternativ satış kanalı yaratmaqdır. Həftəsonları ictimai nəqliyyatın fəaliyyətinə qoyulan məhdudiyyətlər nəzərə alınaraq vətəndaşların rahatlığını təmin etmək üçün budəfəki “Kənddən Şəhərə” yarmarkaları həftənin cümə və cümə axşamı günlərində keçiriləcək.\nYarmarkalarda satışa çıxarılacaq bütün məhsullar müxtəlif regionlarda fəaliyyət göstərən və yarmarkada iştirak üçün əvvəlcədən qeydiyyatdan keçən yerli fermerlər tərəfindən yetişdirilir. Məhsulların satışını da birbaşa həmin fermerlər həyata keçirirlər. “Kənddən Şəhərə” yarmarkalarında 40-a yaxın regiondan 100-dan artıq fermer 70-ə yaxın çeşiddə kənd təsərrüfatı və qida məhsulun satacaq.\nYarmarkalar karantin rejiminin tələblərinə əməl olunmaqla keçiriləcək. Yarmarkada iştirak edəcək fermerlər ödənişsiz şəkildə piştaxta, tərəzi və digər avadanlıqlarla yanaşı, tibbi ləvazimatlarla (tibbi maska, dezinfeksiyaedici maddələr, əlcək və.) da təmin olunacaqlar. Yarmarkaya alış-verişə gələcək vətəndaşlar temperaturları ölçüldükdən sonra yarmarka ərazisinə buraxılacaqlar. Həmçinin, yarmarkanın keçiriləcəyi müddətdə təşkilatçı qurum tərəfindən yarmarka ərazisində mütəmadi olaraq dezinfeksiya işləri aparılacaq və ziyarətçilərin sosial məsafəni qorumasına ciddi nəzarət olunacaq.\n2021.06.09 / 16:03


"Televiziyaya baxmaq savad tələb eləmir".\nTanınmış Amerika yazıçısı Jerzy Kosinski-nin "Paris review" jurnalına müsahibəsindən.\n- Kütləvi zövqə hesablanmış vizuallıq bu gün insanları soraraq öz içinə alıb. Televiziyaya baxmaq savad tələb eləmir. Yaş məhdudiyyəti də yoxdur. Siz izlədiyiniz proqrama yetkinlik yaşına çatmayan övladınız da baxa bilər. Baxın, qocalar evlərində, sağalmaz xəstələr üçün evlərdə də televiziyanın öz rolu var. Televiziya hər yerdədir. Ona birbaşalıq xasdır. O birbaşalıq ki, dilin ifadə vasitələrinə xas deyil. Dil müəyyən daxili, intellektual mexanizm tələb edir. Televiziyanın buna ehtiyacı yoxdur. Vizual təsvir hamı üçün anlaşılandır, yəni çox cəlbedicidir. Və məncə, çox ölümcül bir şeydir, çünki tamaşaçını sadəcə. kənar müşahidəçiyə çevirir. Əlbəttə, belə baxanda, bu bizim həmişə arzusunda olduğumuz bir vəziyyətdir... dinin də ən böyük ümidi bizləri travmaların təsirindən xilas etmək olub. Əslində, televiziya elə bunu edir. O da "təsdiqləyir" ki, siz olsa-olsa daim başqalarının faicəsinə şahid olan kənar müşahidəçisiz. Günlərin birində sizin özünüzün də canlı yayımda öləcəyiniz gerçəyi bu məqamda yersiz görünür - bunu heç sizin yadınıza salmırlar da. Necə ki, TV-dəki hava proqnozundan kənar mövcud olan gerçək hava şəraitini yadınıza salmırlar. Sizə demirlər ki, pəncərəni açıb çölə baxın: televiziya bunu heç vaxt deməyəcək. Bunun əvəzində deyirlər ki, "Bu gün hava... " və s. və i. Hava proqnozunu çatdıran heç zaman demir ki, "Əgər mənə inanmırsınızsa, gedin özünüz yoxlayın." Qədim zamanlardan bəri bizi daim təlaşlı varlıqlar kimi ən çox düşündürən o olub ki, mövcudiyyətimizin narahatlıqlarından necə can qurtaraq, əsas da qəzaya, ölümə tuş gəlmək, eybəcər hala düşməyin mümkünlüyündən, həyatda vidalaşmaq gerçəyindən necə qurtulaq? Bütün bunları nəzərə alanda, rahatlıq tapmağın ən gözəl yolu elə televiziyaya baxmaqdır: sən həmişə kənar müşahidəçi olursan, narahat həyat isə daim başqalarına aid məsələ olaraq qalır (hətta başqalarına aid olmasını da demək olmaz, çünki bir proqramı bircə anda başqa bir proqram əvəzləyərək bir növ qüvvədən salmış olur). Ədəbiyyatın bu cür rahatlatma qabiliyyəti yoxdur. Sənin için tərpənməlidir və bu tərpənişlə sən özün öz daxili halını formalaşdırmalısan. Yəni ölən adam haqqında oxuyanda sənin də yarın onunla birlikdə ölür, çünki sən onun ölməyini beynində, təxəyyülündə canlandırırsan.\nTəsvir vizual olanda bu baş vermir?\nYox, çünki o sənin qarşında - ekranda ölür və sən hər an televizoru söndürə, yaxud kanalı çevirə bilərsən. Sənin gözün necəsə, onu vizual obyekt kimi qəbul edir, beləcə, onun başqa birisi olması faktı adamın içini tərpətməyə imkan vermir. Buna görə də, mənim əsas düşmənim, əlbəttə ki, televiziyadır və bu, mütaliə vərdişlərini, o cümlədən "Paris Review"nun mütaliəsini insan təcrübəsinin lap kənarına sıxışdıracaq. Son nəticədə bu, adi olmayan nəsnələr, hiss-duyğu axtarışında olanların, deyək ki, mazoxistlərin məşğuliyyətinə çevriləcək. Ümid edirəm ki, onların hamısı "Boyalı quş"u oxuyacaq.\n"Boyalı quş"a film çəkilsəydi, sizcə, mazoxistlər ona baxıb böyük zövq almazdılarmı?\nYox. Ən yaxşı halda onlar passiv müşahidəçi olardılar. Bu da insan təcrübəsinin aşağı səviyyəsidir. Yox. Bunun ekranda baş verməsi faktının özü tamaşaçıya iki məqamı anlatmış olur, əvvəla, bunun ona aidiyyatı yoxdur, ikincisi də, bu, real deyil. Hər şey quramadır, sünidir, özü də başqa birisinə aiddir.\nÖzünü Gary Cooper, yaxud John Wayne*-in yaratdığı obrazların da yerinə qoymaz?\nÇox ötəri qoyar. O mənada ki, "bu, John Wayne-nin oynadığı filan roldur" deyərək sadəcə, simvola dəyər verər. Ən yaxşı halda vizuallığın hədəfi - passiv müşahidəçinin ekranda gördüklərinin kodunu açması anı ola bilər. Ən maraqlısı isə odur ki, filmin keyfiyyəti nə qədər yüksəkdirsə, müşahidəçiyə yalnızca bir müşahidəçi olduğunu bir o qədər çox xatırladır. Ekrandakı ən dəhşətli anlarda onun reaksiyası belə olur: "Əşi, boş ver, döz, kinodu da". Romanınsa səni içindən tərpətməməsi mümkün deyil, çünki ekran sənin öz içindədir və bu, çox real və ağrılı bir prosesdir. Amma mən heç zaman ədəbiyyatı, məsələn, ictimai magistral yolu qədər mühüm bir şey saymamışam. Romanı məhdud bir dairə oxuya bilir; o, korları və içi tərpənməyə qadir olanları hədəfləyir. Amma bu gün çoxluğun buna ehtiyacı yoxdur. Onların hamısının televizoru var. Mən düşünmürəm ki ədəbiyyat kinoteatr, yaxud televiziya ilə rəqabətə girməlidir. Hərçənd o, əlbəttə ki, yüksək sənət növü olaraq mühüm funksiya yerinə yetirir... insana özü haqqında gerçəyi anlatmağa çalışır. Bu, qədimi, Aristoteldən qalma bir ideyadır: sən ona sadəcə, emosiyaları nümayiş etdirmə, onu öz emosiyaları ilə paklaşdır.\nDeyirsiz ki, ədəbiyyat vizual mediaya nisbətən oxucudan daha çox səy, qatılım tələb edir. Son iki romanınızın belə nazik olması bununla bağlıdır?\nBəli, mən oxucuya çox etibar edirəm. Düşünürəm ki, o, əsərdəki boşluqları doldurmağa, qəsdən çıxardıqlarımı tapıb yerinə qoymağa qadirdir. "Pillələr" oxucunu aydın və diqqətçəkən süjet xəttinin olmaması ilə cəlb etməyə çalışır. Kitabın ilk cümləsindən başlayaraq ("Mən cənub istiqamətində səyahətimə davam etməkdəydim") oxucu səhifənin aşağılarına doğru hərəkət edir. amma ona heç nə vəd edilmir, çünki onu şirniklənidərəcək aydın süjet xətti yoxdur. O mənim qəhrəmanımla eyni qərarlar verməlidir: Yoluna davam etsinmi? Onun növbəti hadisənin şahidi olmağa marağı varmı?\nOnda belə çıxır ki, sizin niyyətiniz diversiyadır. Siz oxucunu onun öz əliylə, öz təxəyyülü vasitəsilə hekayətə cəlb etmək, onun bir parçasına çevirmək istəyirsiz.\nMəncə, buna nail ola bilirəm. Əgər o, hekayətin bir parçasına çevrilirsə, onda bu işin ortağı olur, onu nəyəsə təhrik etmək, cəlb etmək və daxilən təmizləmək mümkün olur. Bu səbədən də mənim romanlarımda oxucuya hazır mənəviyyat qaydaları təklif edilmir. (Bəyəm həyat belə qaydalar təklif edirmi?) Oxucu özü-özündən soruşmalıdır ki, onun üçün mənim əsərlərimdəki obrazların yaxşı cəhəti nədir, pis cəhəti nə? Onu hekayətin ortasınacan gətirib çıxaran yalnızca marağıdırmı? Bu onun hekayətin iştirakçısına çevrilməsinin təsdiqidirmi? Məndən ötrü, ədəbiyyatın başlıca məqsədi yazıçının buna nail olmasıdır.\n* Gary Cooper və John Wayne - məşhur Amerika aktyorları\nMüsahibədən daha bir parça burda


Aktauda Azərbaycan Gəncləri Günü qeyd olunub | Jaoics.org\nAktauda Azərbaycan Gəncləri Günü qeyd olunub\nÖlkəmizin Aktaudakı Baş konsulluğunda 2 fevral - Azərbaycan Gəncləri Günü münasibətilə tədbir keçirilib.\nBaş konsulluq tərəfindən təşkil olunmuş mərasimdə Manqistau vilayətində fəaliyyət göstərən azərbaycanlıların “Dostluq” milli-mədəni cəmiyyətinin nəzdində fəaliyyət göstərən gənclər təşkilatının üzvləri, Aktau şəhərinin ali təhsil müəssisələrində oxuyan tələbələr iştirak ediblər.\nİştirakçılar əvvəlcə azərbaycanlı gənc rəssamlar Elmira Ağayeva, Elmira Mürsəliyeva, Raziyə Məhəmmədrəsulovanın rəsm sərgisi ilə tanış olublar.\nAzərbaycanın Aktaudakı baş konsulluğunun rəhbəri Elxan Zeynalov çıxış edərək ümummilli lider Heydər Əliyev tərəfindən əsası qoyulmuş 2 fevral - Gənclər Gününün tarixindən danışıb.\nDiplomat bu gün Prezident İlham Əliyevin rəhbərliyi ilə gənclər sahəsində həyata keçirilən çoxsaylı tədbirlər barədə danışaraq, çoxsaylı istedadlı gənclərin xarici ölkələrin aparıcı universitetlərində təhsil almalarının, onların beynəlxalq idman yarışlarında uğur qazanmalarının bu istiqamətdə aparılan uğurlu siyasətin bəhrəsi olduğunu bildirib.\nSonra Baş konsulluğun əməkdaşı Kamil Ağayev tərəfindən Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının üzvü, katibi Nərgiz Xələf və Diaspor Fəaliyyətinə Jurnalistlərin Dəstəyi İctimai Birliyinin sədri Fuad Hüseynzadə tərəfindən vətəndaş təşəbbüsü olaraq könüllü yaradılmış DAOS virtual şəbəkəsinin təqdimatı keçirilib. K.Ağayev saytın məqsəd və vəzifələrindən danışıb, dünya azərbaycanlılarının əlaqələndirilməsi üçün yaradılmış daoz.az portalında xaricdə yaşayan soydaşlarımızın öz yazılarını, fikirlərini, hər hansı yaradıcılıq işini, gündəlik fəaliyyətini, şəkillərini ekspromt olaraq paylaşa biləcəklərini deyib.\nDaha sonra Aktau şəhərində təhsil alan azərbaycanlı tələbələr adından çıxış edən Ş.Y.Yesenov adına Kaspi Dövlət Texnologiya və Mühəndislik Universitetin 3-cü kurs tələbəsi Əzizə Hüseynova ölkəmizdə gənclərə göstərilən dövlət qayğısından, onlar üçün yaradılan şəraitdən danışıb.\nManqistauda fəaliyyət göstərən azərbaycanlıların “Dostluq” milli mədəni cəmiyyətinin nəzdində fəaliyyət göstərən gənclər təşkilatının sədri Orxan Salahov vilayətdə yaşayan azərbaycanlı gənclərin son illərdə Qazaxıstanın ictimai-siyasi həyatında göstərdiyi fəallıqdan, xüsusilə idman sahəsində azərbaycanlı gənclərin Qazaxıstan, Asiya və dünya miqyaslı yarışlarında əldə etdiyi nailiyyətlərdən bəhs edib.\nÇıxışlardan sonra 2 fevral - Gənclər Günü münasibətilə hazırlanmış tort kəsilib.


Uşağın fototerapiyaya ehtiyacı olub-olmadığını necə bilmək olar? – Bagcam.az\nUşağın fototerapiyaya ehtiyacı olub-olmadığını necə bilmək olar?\nÇox vaxt yeni doğum etmiş analar sarılığı olan övladının fototerapiyaya ehtiyacı olduğunu eşidəndə, ilk reaksiyaları bəlli səbəblərdən inamsızlıqla bağlı olur. Bu inamsızlığın qaynağında bəzi özəl klinikaların rolu əvəzsizdir. Təəssüf ki, bəzən imtina edənlər də olur ki, bu durumda fəsadlar qaçılmazdır.\nBəs Analar övladının həqiqətən fototerapiyaya ehtiyacı olub-olmadığını necə bilsinlər?\nBagcam.az xəbər verir ki, məsələ ilə bağlı Medicina.az-a tanınmış pediatr Günay Rəsulova açıqlama verib. Onun sözlərinə görə, uşaqda yuxululuq, süstlük, ağlamamaq, əmməmək kimi əlamətlər olarsa, mütləq həkimə müraciət edilməlidir:\n“Əvvəlcə onu deyim ki, sarılıq yenidoğanların ən az 2/3 də fizioloji, yəni normal olaraq baş verir. Bəzi körpələrdə isə bu, pataloji ola bilər (rezus, qan qrup uyğunsuzluğu və s.). Yəni ilk günlərdə normadan artıq sərbəst bilirubin artışı baş verir və bu səviyyə əsasən bilirubin dəyəri 12mg/dl yuxarı olanda uşaq “saralmış” görünür. Sarılığın uşaqda normadan çox olmasının bir sıra səbəbləri var. Uşaqda, qanda bilirubin ölçülərək, həkim tərəfindən bu rəqəm dəyərləndirilir və sarılığın müalicəyə yoxsa sadəcə təqibə ehtiyacı olduğuna qərar verilir. Müalicədə, bilirubin dəyərlərinə uyğun olaraq fototerapiya və ya qan dəyişməyə qərar verilir. Bu qərar, yenidoğanın hər sutkasına uyğun bilirubin dəyərindən asılıdır. Həkimlər bu qərarı xəstəxanada yatan və hestasiya yaşı 35 həftə və ondan çox körpələrdə fototerapi tətbiq rəhbərinə uyğun olaraq verir. Misal üçün uşaq 3-cü sutkasındadırsa (orta dərəcə riskli körpə) və bilirubin dəyəri 16mg/dl olarsa, fototerapiya lazımdır.\nAşağı riskli körpələrdə (38 həftə çox və tam normal) isə bu rəqəm 17-18 gr/dl-dir. Bu göstərişə şübhə etməməli, müalicədən imtina edərək körpəni riskə atmamalısınız! Ən azından başqa bir klinikada bu göstərişin həqiqi olub-olmadığını dəqiqləşdirmədən körpəni evə aparmamalısınız. Bu günlərdə bir ana bunu etdi və körpədə bilirubin get-gedə daha da artaraq qan dəyişmə dərəcəsi və artıq sarılıq beyinə təsir etməyə (kernikterus) başladı”.\nƏvvəlki“5 yaşınadək uşaqlar düzgün qidalanmır”\nNövbəti Cinsi biliklər uşağa necə çatdırılmalıdır ? – Psixoloq izah edir


Platforma ayaqqabılar » Qadin.Net ~ İlk milli qadın portalı\nXanımlar, keçən xəbərimdə sizlərlə platformasız ayaqqabılar paylaşmışdım. Platforma ayaqqabı daha çox rahat olduğu üçün çox xanım onlara üstünlük verir. Mən də bu xəbərimdə sizinlə platforma ayaqqabıları paylaşıram.\nBu ayaqqabını gündəlik geyinmək üçün seçmək olar.\nBu ayaqqabı gənc xanımlar üçün gözəl seçimdir.\nBu ayaqqabı ziyafət üçün dəbli seçimdir.\nBu cəlbedici platforma gənc xanımların zövqlü seçimdir.\nBu ayaqqabı da gözəl görünür.\nBu ayaqqabı da ziyafət üçün zövqlü seçim ola bilər.\nBu qara platmorma da gündəlik geyinmək üçün gözəl seçimdir.\nSadə ziyafət geyimini bu ayaqqabı ilə tamamlamaq əla olar.\nQırmızı rəngi sevənlər üçün gözəl seçimdir.\nBu ayaqqabı da çox zövqlü seçim ola bilər.\nSadə görünsə də rəngi olduqca cəlbedicidir.\nPlatforması "qaz ayağı" naxışlı, dəbli ayaqqabıdır.\nRəngarəng, göz oxşayan ayaqqabı.\nZiyafət üçün zövqlü seçimdir.\n2014-cü ilin ziyafət ayaqqabıları\nRəngarəng ayaqqabı modelləri\n№ 39 - Müəllif: sen1995miwqa\nSonuncu bir az xoşuma geldi. o biriler zovqum deyil\n№ 38 - Müəllif: Akoli\nAydaa platforma ayaqqabi bele olur? 2-si platforma teherdi qalani at getsin\n№ 37 - Müəllif: gril_2012,aydaska\nBeyendiklerim oldu tesekkur edirem\n№ 36 - Müəllif: aydan81\n№ 35 - Müəllif: EMILA\nÇehrayı rengde olanı beyendim canım teşekkürler\n№ 34 - Müəllif: girl-2014 ayka\n2-4ve11-ci ayaqqabilari beyendim...\n№ 33 - Müəllif: qadin_2014,ayka\nHamisini cox beyendim axirincini lap cox beyendim\n№ 32 - Müəllif: onurcuq\nEvveller xoslayirdim indi yox.\n№ 30 - Müəllif: totu92\nSon 2dene ve 4cu ve platforma zoziviy olani beyendim


Real-ın həbsdə olan sədri İlqar Məmmədova ədalət istəyirlər\nMayın 22-də Avropa İnsan Haqları Məhkəməsinin REAL-ın sədri İlqar Məmmədovla bağlı qərarından 3 il keçir.\nMəhkəmə qərarında bildirmişdi ki, REAL Hərəkatının lideri məhz hökuməti tənqid etməsinə görə cəzalandırılıb. Avropa Şurasının müxtəlif qurumlarının dəfələrlə etdiyi çağırışlara baxmayaraq, İ.Məmmədov hələ də həbsdədir.\nVətəndaş Həmrəyliyi Platforması və Hüquqlar uğrunda İdman Koalisiyasının üzvləri Avropa Şurası Nazirlər Komitəsini qərar yerinə yetirilmədiyinə görə onu yenidən Avropa Məhkəməsinə təqdim etməyə çağırırlar.\n«Yanlış olaraq həbsə atılmış, dörd ildən artıq bir müddəti həbsxanada keçirmiş bu hökumət tənqidçisi üçün ədalət təmin olunmalıdır. Eyni zamanda, Avropa Şurasının regionda insan haqları və hüququn aliliyinin təminatçısı kimi rolu qorunmalıdır», – bəyanatda deyilir.\nMayın 22-də yayılmış bəyanatı Azərbaycan da daxil olmaqla, bir sıra ölkələrin insan haqları təşkilatları imzalayıblar. Onların fikrincə, İ.Məmmədovun işi Avropa Şurasının legitimliyinin sınaq məsələsinə çevrilib.\n«... Nazirlər Komitəsi Avropa Şurasının bütövlüyünün qorunmasından ötrü sərt addım ata, Azərbaycan hakimiyyətinin Avropa Konvensiyası öhdəliklərini yerinə yetirməsinə, Avropa Məhkəməsinin qərarına uyğun olaraq İlqar Məmmədovu azad etməsinə nail ola bilər», – bəyanatda vurğulanır.\nAvropa Şurasının baş katibi T.Yagland məhkəmə qərarının icra olunmamasıyla bağlı rəsmi təhqiqat da başladıb.


İdman, qİdalanma, nətİcə\nməhsullarının qidalanma rasionunuza daxil edilməsi üzrə fərdi proqram tərtib edəcək və fitneslə məşğul olmaq üçün tövsiyələr verəcək\n"Mən qarın əzələlərİmdə "kubları" görmək İstəyİrdİm"\nMən öz arzumu həyata keçirmək qərarına gəldim – qarın əzələlərimdə "kubları" görmək istəyirdim. Həftədə 3 dəfə trenajor zalına məşqə getməyə başladım. Herbalife-ın balanslaşdırılmış qidalanmasına keçdim və səhərlər məşqdən bir saat əvvəl Formula 1 Protein kokteyli qəbul etməyə başladım.\nMən öz bədənimin parametrlərini qaydaya sala bildim: çəkim 6 kq azaldı, dərialtı piy isə 27% -dən 19%-ə düşdü. Əzələ kütləm 2 kq artdı. Mən bodibildinq və fitnes-bikini üzrə çempionatda dördüncü yeri tutdum. Həm də bu, hələ mənim qələbələrimin başlanğıcıdır!\nBİzİmlə bİrlİkdə İdmanla məşğul olun!


İşləməkdən heç vaxt yorulmamışam – Əhməd Əsgərin müsahibəsi » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nİşləməkdən heç vaxt yorulmamışam – Əhməd Əsgərin müsahibəsi\n20 İyun 2018, 09:36\nArtkaspi.az "Space" radiosunun baş redaktoru Əhməd Əsgərin müsahibəsini təqdim edir:\nElə tələbə vaxtı radioda işləməyə başlayır, o mühiti necə sevirsə, ordan ayrılmaq haqqında heç düşünmür: "Atam rəhmətə getmişdi, mən burda qardaşımın yanında qalırdım. Sonra düşündüm ki, qardaşıma tam mənada yük olmayım. Universiteti axşama keçirdim, gündüzlər işləyirdim. İlk olaraq radioda kasetləri daşıyan bir iş var idi, onu görürdüm. Bütün musiqi nömrələri kasetlərdə yığılırdı, onları efirə gətirirdim, sonra da qaytarıb yerinə yığırdım. Sonra universiteti bitirib, qırmızı diplom aldım. Diplom götürüb Azərbaycan Dövlət Televiziya və Radio Verilişləri Komitəsində televiziya proqramlarının baş redaktoru Elşad Quliyevin yanına getdim. Dedim ki, mənə bir iş verin. Kasetləri daşıya-daşıya pul qazanmaq üçün qonorarla idman, gənclik, ədəbiyyat redaksiyasında yazılar yazırdım. Elşad Quliyev mənim bu cəsarətimi görəndən sonra televiziyada 3 baş redaktora zəng vurub, yanına çağırdı. Biri Aydın Əliyev, ikincisi Mailə Muradxanlı idi.\nÜçüncüsünün adı indi yadıma düşmür. Birinci Aydın müəllim otağa gəldi. Elşad müəllim dedi ki, bu, mənim dostumdur, hansısa redaksiyaya düzəltmək istəyirəm. Aydın Əliyev dedi ki, hə, gəlsin bizim şöbəyə. Razılaşıb qapıdan çıxanda Mailə xanım da gəldi, dedi bizdə də çalışsın, amma birinci idmanla razılaşmışdıq deyə, orda qaldım. Uzun illər idman sahəsində çalışdım, şöbə müdiri vəzifəsinə qədər qalxdım. Sonra ordan çıxdım. Bakı Şəhəri Reklam və İnformasiya İdarəsində işlədim, orda reklamı öyrəndim. Sonra "Space”nin keçmiş rəhbəri Etibar Babayev məni bura dəvət etdi. 18 ildir burdayam. Ümumiyyətlə, Etibar müəllimlə 1987-ci ildən yaxınam. Evimiz, işimiz, bağımız bir olub...”.\nMüsahibimizin gənclərə məsləhəti edilən yaxşılıqların qarşılığının gözlənilməsi ilə bağlı oldu: "Yaxşılıq etdiyiniz adamdan cavabını gözləməyin. Çünki cavabı verən o olmur. Söz var: "Balığı at dəryaya, balıq bilməsə də, xaliq bilər”. Balıq heç nə edən deyil. İnsanların yaxşısı, pisi olmur, insanın özünün yaxşısı, pisi olur. Bir yaxşılıq edirsən və qarşındakından da qarşılığını gözləyirsənsə və o da bunu etmirsə, qarşındakı pis deyil, sən düzgün fikirləşmirsən”.


Bir neçə ildə Ermənistanda 32 orta ümumtəhsil məktəbi bağlanıb | "Nuhçıxan" İnformasiya Agentliyi\nHökumət büdcədə vəsait çatışmadığını bəhanə gətirərək bu sahədə yenidənqurma işləri həyata keçirmir. Nəticədə infrastruktur tamamilə sıradan çıxıb. Ermənistan təhsilində daha bir poblem isə şagird çatışmazlığı ilə bağlıdır. Bunun bir səbəbi miqrasiya ilə bağlıdır. Digər tərəfdən isə valideynlər soyuq, qəzalı binalarda uşaq oxutdurmaq istəmirlər. Ona görə də son bir neçə ildə 32 orta ümumtəhsil məktəbi bağlanmalı olub. Ermənistanın “Hetq” xəbər portalının məlumatına görə, elə məktəblər var ki, orada cəmi 7 nəfər oxuyur. Məsələn, bir neçə kəndi əhatə edən Taşir inzibati dairəsinin ərazisində məktəbdə ikinci sinfə yalnız 1 şagird gedir. Psixoloq Mirdat Madayan bildirir ki, səhiyyə sahəsində də vəziyyət eynidir. Ölkənin səhiyyə sisteminə nəzarət edən Arsen Torosyan uşaq tabutlarının istehsalının artırılması haqqında olduqca çox danışır. “Və belə bir insan Ermənistan səhiyyəsinə rəhbərlik edir. Üstəlik hər iki nazir Paşinyan komandasının fəal üzvüdür”, - deyə psixoloq qeyd edir.\nMisirdə üç mindən artıq turist fironun “günəşli təbəssümünü” izləyib


Prezident İlham Əliyev Şahdağ qış-yay turizm kompleksində işlərin gedişi ilə tanış olub\n12 Avqust 2010 17:08 (UTC+04:00)\nAzərbaycan Prezidenti İlham Əliyev avqustun 12-də Qusar rayonuna səfəri çərçivəsində Şahdağ qış-yay turizm kompleksində işlərin gedişi ilə tanış olub, - məlumatı AzərTAc Dövlət İnformasiya Agentliyi yayıb.\nDövlətimizin başçısına məlumat verilib ki, Şahdağ qış-yay turizm kompleksinin tikintisi dağ xizək idmanı, digər qış idman növləri ilə məşğul olmaq üçün geniş imkanlar yaradacaq.\nİkinci mərhələdə qaldırıcılar şəbəkəsinin və mədəni-idman qurğularının, kotteclərin tikintisi və bağların salınması nəzərdə tutulur. Üçüncü mərhələ isə, əlavə xizək yollarının salınmasını və yaşayış zonasının genişləndirilməsini əhatə edir.\nAvstriyalı mütəxəssislərin layihəsi əsasında bütün fəsillərdə qar yağdırmaq üçün xüsusi aparat və su anbarı yaradılacaq. Dəniz səviyyəsindən iki min metr yüksəklikdə tikiləcək mərkəzdə 5 min işçi çalışacaq.\nMədəniyyət və turizm naziri Əbülfəs Qarayev səfərbərlik sahəsi haqqında məlumat verərək bildirdi ki, kompleksin inşasında çalışanlar üçün burada hər cür şərait yaradılmışdır. Burada, həmçinin, texnika və tikinti materiallarının yerləşdiyi anbarlar da vardır.\nPrezident İlham Əliyevə kompleksə daxil olan mehmanxanaların dizayn və interyer elementləri, tikinti zamanı istifadə ediləcək materiallar barədə də ətraflı məlumat verilib.\nDövlətimizin başçısı tikintinin müasir standartlar səviyyəsində aparılması ilə bağlı tapşırıq və tövsiyələrini verib.


Redaktorlar Birliyinin genişləndirilmiş iclası olacaq | Xural qəzeti\nƏsas Səhifə/MƏTBUAT/Redaktorlar Birliyinin genişləndirilmiş iclası olacaq\nRedaktorlar Birliyinin genişləndirilmiş iclası olacaq\nBu gün birliyin repartyor qrupu Lənkərana yola düşür\n5 oktyabr saat 13-də Redaktorlar Birliyinin genişləndirilmiş toplantısı olacaq. Toplantı RATİ-nin ofisində keçiriləcək. Bu barədə qəzetimizə «Turan» agentliyinin direktoru Mehman Əliyev məlumat verib.\nOnun bildirdiyinə görə, gündəmdə jurnalistlər və müstəqil mətbuatla bağlı yaranmış son problemlər olacaq. Həmin vaxta qədər isə Redaktorlar Birliyinin təşkilatçılığı ilə bir qrup jurnalist Lənkəran şəhərinə yola düşəcək. Məqsəd “Xural” qəzetinin polis tərəfindən 2 ay müddətinə saxlanmış zona müxbiri Aydın Canıyevin işinin araşdırılmasıdır. M.Əliyev dedi ki, jurnalistlər sabah – 29 sentyabrda yola düşürlər və onlar rayonda müstəqil təhqiqat aparacaqlar.\nOnu da əlavə edək ki, artıq Lənkərandan xeyli sayda din xadimi Aydın Canıyevin yazdıqlarına dəstək olaraq mətbuata müraciət ediblər. Rayonun tanınmış din adamları deyirlər ki, həqiqətən də Lənkəranda dini müstəvidə vəziyyət ağırdır. Məhz müraciətlərin araşdırılması məqsədilə də rayona repatyorlardan ibarət qrup yola düşür.\nPolad Bülbüloğlunun Medvedyev xəbəri yalan çıxdı\nRövnəq Abdullayevin iki neftçisi həlak oldu


Alman jurnalistlər Dağlıq Qarabağa səfərə görə şəxsən məsuliyyət daşıyırlar – səfirlik\nDağlıq Qarabağ Münaqişəsi 16 Fevral 2012 15:22 (UTC+04:00)\nAzərbaycan, Bakı, 16 fevral /Trend, müxbir S.Ağayeva/\nJurnalistlər hətta araşdırma məqsədi ilə belə Dağlıq Qarabağa səfərə görə şəxsən məsuliyyət daşıyırlar. Almaniyanın Azərbaycandakı səfirliyi bir qrup alman jurnalistin Ermənistanın işğal etdiyi Azərbaycan ərazilərinə qanunsuz səfərini Trend-ə məhz belə şərh edib.\n"Almaniya XİN özünün rəsmi saytında xaricə səfərlər zamanı təhlükəsizlik tədbirlərinə dair tövsiyələrində prinsipial olaraq Dağlıq Qarabağa səfər etməyi məsləhət görmür və pasportlarında tanınmamış "Dağlıq Qarabağ respublikası"nın vizası və gediş-gəliş möhürü olan şəxslərə Azərbaycana viza verilməyəcəyini qeyd edib", - səfirlikdən deyiblər.\nErməni tərəfinin Qarabağ problemi üzrə mövqeyi ilə tanış olmaq üçün Ermənistanda olan alman jurnalistlər Rihard Kisler və Knut Teske Ermənistanın işğal etdiyi Azərbaycan ərazilərinə səfər etməyi planlaşdırırlar. Bu barədə onlar Ermənistan parlamentinin vitse-spikeri Eduard Şarmazanovla görüşdə bəyan ediblər. Məlumatı "Armenia Today" yayıb. Jurnalistlər vəziyyətlə yerində tanış olmaq üçün Dağlıq Qarabağa səfər etməyə hazırlaşırlar.\nAFR səfirliyindən onu da bildiriblər ki, Almaniyanın qondarma "Dağlıq Qarabağ respublikası"nın tanınmaması ilə bağlı mövqeyi dəyişməz qalır.\nAzərbaycan XİN artıq Azərbaycanın Almaniyadakı səfirliyinə bu məsələni öyrənməklə bağlı göstəriş verib. Bu barədə nazirliyin mətbuat xidmətinin məlumatında deyilir.


Bakıdakı böyrək alverçiləri ilə bağlı faktlar: 30 nəfərin böyrəyini satıblar » www.REPORTYOR.tv\nBakıdakı böyrək alverçiləri ilə bağlı faktlar: 30 nəfərin böyrəyini satıblar\nİranlı həkim barəsində cinayət işi başlanıb\nTez-tez Bakıya gələrək, buradakı müxtəlif klinikalarda müayinə və müalicələr aparmış iranlı həkim barəsində cinayət işi başlanıb. Avtosfer.az Bizimyol.info-ya istinadən xəbər verir ki, İran vətəndaşı olan cərrah-transpantoloq Tahiri Mahmudi Mohsen Mirzə Mohammadbager Azərbaycan Cinayət Məcəlləsinin 137 (insan orqanları və ya toxumalarının alqı-satqısı, onların transplantasiya məqsədilə götürülməsinə məcbur etmə), 144-1 (insan alveri) və 308-ci (vəzifə səlahiyyətlərindən sui-istifadə etmə) maddələrilə ittiham olunur. Onun haqqında araşdırmalar Azərbaycan Baş Prokurorluğunun Ağır Cinayətlərə Dair İşlər üzrə İstintaq İdarəsində aparılır.\nAdıçəkilən həkim İranda "Xomeyni xəstəxanası”nda fəaliyyət göstərib. Bakıda pasiyentlər arasında daha çox Mohsen Tahiri kimi tanınıb. O, əsasən özəl klinikalarda, o cümlədən 9-cu mikrorayonda yerləşən "ElMed”də müayinə və müalicə ilə məşğul olur, bəzi hallarda Bakıda xəstələrin evinə də gedirmiş.\nMohsen Tahiri azərbaycanlılar arasında böyrək alverində ittiham olunur. Söhbət Bakıda böyrək xəstəliyindən əziyyət çəkən, orqan transplantasiyasına ehtiyacı olan şəxslərlə imkansızlıqdan böyrəyini satanların tapılıb görüşdürülməsi, qiymət razılaşmasından sonra hər iki tərəfin İranda onun işlədiyi xəstəxanada müayinəsinin təşkili (böyrək köçürməsinin mümkün olub-olmadığının müəyyənləşdirilməsi) və sonda Gürcüstanda "Lanset” klinikasında transplantasiyanın həyata keçirilməsindən gedir. Cinayət işində 30-a qədər böyrək satışından bəhs olunur.\nBöyrəyin qiyməti resipientlə donor arasında razılaşdırılıb. Yəni qiyməti böyrəyini satanla alanın özü müəyyənləşdirib. Məbləğin adətən 9-12 min arası olduğu bildirilir. Cərrahiyyə əməliyyatı üçün Gürcüstandakı "Lanset” klinikasına 8 min dollar, hər dəfə İrandan gəlib orada böyrək köçürməsini həyata keçirən Mohsen Tahiriyə isə 10 min dollar pul verilib. Bundan əlavə, İrana və Gürcüstana səfərlər üçün çəkilən xərclər də resipientin üzərində olub.\nAzərbaycanın hüquq-mühafizə orqanları böyrək alverinə görə iranlı cərrahla yanaşı, "Lanset”in azərbaycanlı rəhbəri Fərman Ceyranlı haqqında da eyni maddələrlə cinayət işi açıb və araşdırmalar gedir. Fərman Ceyranlı hazırda Gürcüstanda həbsdədir. O, 2016-cı ilin martında "Lanset”də qaraciyər köçürməsi zamanı iki xəstənin ölümünə görə cinayət məsuliyyətinə cəlb olunub. İddia olunur ki, ölən xəstələrdən heç birinin təcili əməliyyata ehtiyacı olmayıb, onları cərrah-transplantoloq və klinikanın direktoru əməliyyata inandırıb. Xəstələrə deyiblər ki, onlara təcili qara ciyər köçürülməlidir, bunun qiyməti 40 min dollardır. Hər iki xəstə kredit götürüb. Onlar 2016-cı il martın 3-də və 8-də əməliyyat olunub. Hər ikisi əməliyyatdan sonra bir həftə ərzində vəfat edib.\nFərman Ceyranlıya öncə 6 il həbs cəzası verilmişdi. Ötən ilin dekabrında Gürcüstanda apellyasiya məhkəməsi onun cəzasını 2 il 3 ayadək azaldıltdı. Fərman Ceyranlı isə özünü təqsirli bilmir və siyasi məqsədlərlə həbs olunduğunu deyir.\n2016-cı ilin martında Fərman Ceyranlının həbs olunandan sonra da azərbaycanlılar arasında böyrək alveri davam edib. "Lanset”in fəaliyyəti dayandığından Möhsen Tahiri ondan sonra əməliyyatları Tacikistanın paytaxtı Düşənbədə Səhiyyə və Əhalinin Sosial Müdafiəsi Nazirliyinin nəzdindəki "İnsan orqanları və toxumaların transplantasiyası üzrə Milli Elmi Mərkəz”də həyata keçirib.\nİranlı həkimə Bakıda yardım edənlərdən biri – taksi sürücüsü Vahib Xudadatov 2018-ci ilin martında Dövlət Təhlükəsizliyi Xidmətinin əməkdaşları tərəfindən həbs olunandan sonra bu işlərin üstü açılıb. Vaxtilə Xudadatovun qızı da böyrək xəstəliyindən əziyyət çəkdiyinə görə o, Dializ Mərkəzindən bir çox xəstələri tanıyır, imkansızlıqdan böyərini satmaq istəyən şəxslərin bu barədə elanlarını izləyir, həmin şəxsləri tapıb görüşdürürmüş.


Aşağı ətraf varis damarlarının əməliyyatından sonra reabilitasiya\nHome Məsləhətlər Aşağı ətraf varis damarlarının aradan qaldırılmasından sonra reabilitasiya müddəti necədir?\nBir fleboloq üçün ən çox verilən suallardan biri əməliyyatın zərərli məsələsidir. Patoloji damarların qan dövranı sistemindən çıxarıldığı təqdirdə aşağı ətraflarda qan axınının necə olacağı ilə maraqlanırlar?\nBu sualın cavabı insan orqanizminin qan dövranı sisteminin strukturunun anatomik xüsusiyyətlərindəndir. Bir neçə növ damar var.\nAşağı ətraf varis – dərin damarları ilkdir. Aşağı ətrafların ən dərin damarlarından qanın çox hissəsi axın edir. Dərin damarların payı orta hesabla ümumi yükün 90% -ni təşkil edir. Bədənin aşağı hissəsindən qan axını qan damarlarının içindən keçər.\nDamarların ikinci növü səthi damarlara daxildir. Onlar bədən səthində dəriyə daha yaxın yerləşdirdikləri üçün səthi damarlar adlanırlar. Bu damarların payı ümumi yükün 10% -dəkdir. Varikoz genişlənmiş damarlarına meylli olan bu damarlardır. Bu vəziyyətdə damarların genişlənməsi ilə qan damarlarının yenidən bölüşdürülməsi yaranır.\nBu səthi damarlar diametri artır, onda onlar normal olaraq ümumi yükün 10% -ni deyil, daha çox edir. Həcmin belə bir şəkildə yenidən bölüşdürülməsi ilə əlaqədar yüklərin artması səbəbi ilə damarların daha da genişlənməsi mümkündür. Nəticədə, dərin damarlar və səthi damarlar arasında olan ümumi yük balansı pozulur. Bu vəziyyəti dayandırmaq üçün qan dövranı sistemindən patoloji genişlənmiş səthi damarlar çıxarılmalıdır. Bu halda, əvvəllər onların həyata keçirdiyi bütün funksiyaları və qan axınını, aşağı dərin damarlar həyata keçirəcək. Ancaq qanın durgunluğu olmadığından pasient özünü daha yaxşı hiss edir.\nDamarların bir növünə də kommunikativ deyilir. Onların vəzifəsi səthi və dərin damarları birləşdirməkdir.\nSəthi damarlar ən çox varikoz genişlənməsinə məruz qalır. Bu baxımdan, bir çox fleboloq həkimlər şəxsdə risk faktorları halında kompressiya trikotajının istifadəsini məsləhət görürlər. Kompressiya trikotajı yükü aşağı ətraf səthi və dərin damarlarında düzgün paylaya bilər. Buna görə də sıxılma trikotajdan müntəzəm istifadə edən insanlar varikoz genişlənmiş damarlarını inkişaf etdirmək ehtimalı azdır. Varikoz genişlənmiş damarlarının inkişafının qarşısını almaq üçün, xüsusi sıxılma forması profilaktik olaraq vacib istifadə edilməlidir. Onlar adi sıxılma formasından fərqlənirlər. Əlavə olaraq, qarşısının alınması məqsədilə, kompressiya trikotajlarının birinci sinfindən istifadə edə bilərsiniz. Göstəricilərə görə, həkim fleboloq aşağı ətraf varikoz genişlənmiş damarlarının inkişafının qarşısının alınması üçün digər yolları müəyyən edə bilər.\ndopplerfleboloqvarikozunvarikozun mualicesivarikozun simptomları\nprevious post: Axşam saatlarında ağrı və şişkinlik varsa, nə etmək olar?


Fuad Axundov: "Erməni xalqının özü də saxta tarixşünaslıqdan əziyyət çəkir" - Report.az\nFuad Axundov: "Erməni xalqının özü də saxta tarixşünaslıqdan əziyyət çəkir"\n14 Mart, 2017 11:20\nBakı. 14 Mart. REPORT.AZ/ "Bu gün tarixçi-tədqiqatçılar saxta erməni tarixşünaslığına qarşı öz mövqelərini bildirməlidirlər".\n"Report" xəbər verir ki, bunu Azərbaycan Respublikası Prezidenti Administrasiyasının ictimai-siyasi məsələlər şöbəsinin siyasi araşdırmalar və analitik təhlil sektorunun müdiri Fuad Axundov Bakıda keçirilən "Dağlıq Qarabağ münaqişəsi: mənşəyi, sülhməramlılıq və vətəndaş cəmiyyətinin rolu" mövzusunda beynəlxalq konfransda deyib.\n"Hazırda bütün dünyada saxtakarlığa qarşı mübarizə gedir. Çünki hamı belə yolla vahid informasiya məkanının məhv olacağını bilir", - deyə F.Axundov bildirib.\nOnun sözlərinə görə, ermənilər saxta tarixşünaslıqdan əziyyət çəkən xalqdır. Sektor müdiri erməni xalqında ölkədə hər şeyin yaxşı olması, ölkənin inkişaf etməsi illüziyasının yaradıldığını vurğulayıb.\n"Ancaq heç bir ölkə, hətta Ermənistanın özü 25 ildir Qarabağı tanımır", - F.Axundov deyib.\nO, Dağlıq Qarabağ münaqişəsində gərginliyin aradan götürülməsi üçün Azərbaycanın işğal olunmuş torpaqlarının azad edilməli olduğunu əlavə edib.\nF.Axundov Ermənistan prezidenti Serj Sarqsyanın uğrunda müharibə etdiyi tarixi dəqiq bilməyən dünyada yeganə prezident olduğunu bildirib və bunun Poznerlə müsahibədə üzə çıxdığını xatırladıb.\n"Bütün tədqiqatçıların mövqelərini bildirməsinin, postsovet məkanında sonuncu qara ləkəni də aradan götürmələrinin vaxtı çatıb. SSRİ-nin dağılmasından sonra ölkələrin tarixşünaslıq elmi dəyişib. Yeganə istisna Ermənistandır. Çünki onların tarixşünaslığı saxtakarlıqlara əsaslanır", - o qeyd edib.\nOnun sözlərinə görə, erməni xalqı artıq bu istiqamətdə dəyişikliklərin zəruri olduğunu anlayır.\n"Dağlıq Qarabağda yaşayan xalq terror qorxusu altındadır. Amma regiondan kənarda yaşayan ermənilər bu gün münaqişənin həll prosesinə fəal şəkildə cəlb olunurlar. Bakıya gəlirlər, bu, çox cəsarətli addımdır, öz mövqelərini bildirilər. Buna görə onlara minnətdarıq", - F.Axundov bildirib.